کۆبوونەوەی پەرلەمان بۆ سوێندخواردنی سەرۆکی هەرێم دەستیپێکرد\n12:15 دوو شه‌ممه 10 حوزه‌یران 2019\nکۆبوونەوەی پەرلەمانی کوردستان بۆ سوێندخواردنی سەرۆکی نوێی هەرێم دەستیپێکرد و ژمارەیەک شاندی باڵای عێراقی و جیهانی بەشداری کۆبوونەوەکەن.\nلە عێراق، شاندێک بەسەرۆکایەتی دکتۆر بەرهەم ساڵح سەرۆک کۆمار و محەمەد حەلبوسی سەرۆکی پەرلەمانی عێراق ژمارەیەک لە وەزیرەکانی حکومەت بەشدارن, هەروەها عەممار حەکیم سەرۆکی ڕەوتی حیکمە و نوێنەری بەشێکی زۆری لایەنە سیاسیەکان بەشدارن.\nلە سەر ئاستی جیهان لە تورکیا شاندێک بەسەرۆکایەتی مەولود چاوش ئۆغلۆ وەزیری دەرەوەی تورکیا بەشداری کۆبوونەوەکەیە، هەروەها شاندێکی سعودی و ئێرانیش بەشداری کۆبوونەوەکەن.\nلە سەر ئاستی فراکسیۆنەکانی پەرلەمان، فراکسیۆنی یەکێتی بەشداری کۆبووەنەوەکەیە کە پێشتر لە دەنگدان بەسەرۆکی هەرێم بایکۆتی کۆبوونەوەی پەرلەمانیان کردبوو هەروەها کۆمەڵ و یەکگرتوو کە دەنگیان بە سەرۆکی هەرێم نەدا بەشداری کۆبوونەوەکە دەکەن و فراکسیۆنی نەوەی نوێش بایکۆتی کردووە.\nلەسەر ئاستی حزبە سیاسیەکان، یەکێتی نیشتیمانی بە شاندێک بە سەرۆکایەتی کۆسرەت ڕەسوڵ و ژمارەیەک لە ئەندامانی مەکتەبی سیاسی ئەو حزبە بەشداری کۆبوونەوەکەن، بزوتنەوەی گۆڕان بە شاندێک بە سەرۆکایەتی عومەری سەید عەلی رێکخەری گشتی بزوتنەوەکە بەشدارە، یەکگرتووی ئیسلامی شاندێکی بە سەرۆکایەتی سەلاحەدین بەهائەدین ئەمینداری ئەو حزبە بەشدارە، بەڵام عەلی باپیر ئەمیری کۆمەڵ بەشداری لە مەراسیمەکە ناکات، هاوکات مەسعود بارزانی سەرۆکی پارتی و و ژمارەیەکی زۆر لە بەرپرسانی تری ئەو حزبە بەشداری کۆبوونەوەکەن.\nهەروەها لەسەر ئاستی نوێنەرایەتی وڵاتان لە هەولێر ژمارەیەک کونسوڵ بەشدارییان لە کۆبوونەوەکە کردووە.\nبڕیارە کۆبوونەوەکەی پەرلەمان بە کراوەیی بەجێبهێڵرێت و سبەی سێشەممە 11ی حوزەیران لە بینای پەرلەمانی کوردستان کۆبوونەوەکە بەردەوام بێت و تێیدا مەسرور بارزانی بۆ پێکهێنانی کابینەی حکومەت رابسپێردرێت.\nکافێیەک لە دهۆک گۆرانیبێژانى هەر چوار پارچەى کوردستانى کۆکردۆتەوە\n17:52 شه‌ممه 31 ئاب 2019\n13:38 چوار شه‌ممه 18 ئه‌یلول 2019


شەهید سه‌یید برایمی نەبیزادە سازمانی خه‌بات کوردستانی ئێران\nیادی سەروەری گەل شەهید سه‌یید برایمی نەبیزادە\nشۆرشی كوردستان و بزوتنەوەی مافخوازانەی گەلی كورد ئەوندە رەواو حەقە كە هەموو چین و توێژەكانی خەڵكی كوردستان بە پیر و لاو و ژن و مێرمنداڵەوە خزمەت بەو بزوتنەوە بە ئەركی بنەڕەتی خۆیان دەزانن، بە جۆرێك كە هەر كات شۆرشی كوردایەتی كەوتبێتە بەر هێرشی داگیركەران ئەوا جەماوەر بۆ دیفاع لێی هاتوونە مەیدان و بۆ سەرخستنی شۆرشەكەیان قوربانیان داوە.\nلە دوای هێرشی هێزە سەركوتگەر و داگیركەرەكانی رژێمی خومەینی بۆ سەر كوردستان و هەوڵی داگیركردنەوەی نیشتمانی تازە ئازادكراوی كوردان، جەماوەری وەزاڵە هاتوو لە ستەم و بێ عەداڵەتی بەو پەڕی لێبڕاوی هاتنە مەیدان و چەكی شەرەف و كوردایەتیان لە شان كرد و دژ بە داگیركەری خوێنڕێژ سەنگەریان گرت. فتوای جیهادی خومەینی خوێنرێژ دژ بە گەلی كورد، وە بە كافر دانانی ئەو گەلە موسڵمانە، وە سەپاندنی جەنگێكی ناڕەوا دژ بە خەڵكی كوردستان، بووە هۆیەك كە هەر زوو جەماوەری كوردستان ناوەرۆكی رژێمەكەی خومەینی بناسن و دژە كوردبوونی ئەو رژێمەیان بۆ دەركەوێ و دژی سیاسەتی داگیركارانەی بوێستنەوە و رێگە نەدەن هەروا سووك و ئاسان دەست بگرێتەوە بە سەر كوردستانداو بەری رەنج و شۆرش و ڕاپەڕینی ئەو میللەتە دژ بە رژێمی شاو دارودەستەكەی بەفیرۆ بدەن. بۆیە ئەوەی هێز و بڕستی تێدا بوو وە دوای رێبەرانی راستەقینەی كوردایەتی كەوتن و چەكی شەرەف و پارێزگاری لە نیشتمانیان لە شان ناو سینگیان كردە قەڵغان و پەرژین بو كوردستان.\nلە ماوەیەكی كەمدا سەفی پێشمەرگایەتی بە رۆڵە ئازا و گیان فیداكانی كوردستان شكل و رەنگی گرت و لە هەموو ناوچەكانی كوردستان دەست كرا بە بەرنگاری و خاكی پیرۆزی كوردستانیان كردە گۆرستانی هێزە داگیركەرەكانی خومەینی.\nلەم قۆناخەی شۆرشدا كەم نەبوون ئەو كەسانەی تەمەنیان زۆر و بە جەستە لاواز، بەڵام پڕ بوون لە وورە و باوەر بە رزگاری گەل و نیشتمان، وە رێگەی پڕ هەوراز و نشێوی شۆرشیان بۆ لاو و كەم تەمەنەكان پاك دەكردەوە و خەت و رێبازی كوردایەتیان بە نووكی نێزەكانیان دەكێشاو لاوەكانی كوردستانیان لە سەر باردەهێنا.\nقەدیمیان گووتوویانە تا تەمەن بەرەو سەر دەچێ، مرۆڤ زیاتر دەسپیوە دەگرێ و ژیانی لا شیرینتر دەبێ، بەڵام زۆربەی بەتەمەنەكانی وەڵاتی ئێمە نەك هەر دەسیان پێوە نەگرت بەڵكوو بۆ ئەوەی ژیانێكی ئاسودە بۆ نەوەكانی دوای خۆیان دەستەبەر بكەن، حازر بوون بە گیان قوربانی بدەن و بە خوێنی خۆیان رێبازی سەربەستی بكێشن.\nیەكێك لەو مرۆڤە نمونانەی مەبەستمانە شەهید سەید برایمی نەبیزادەیە. سه‌یید برایم، كە بینی خومەینی هێزەكانی خۆی ناردۆتە سەر كوردستان و شەلم كوێرم ناپارێزم خەریكی كوشت و بڕه‌و، شار و ناوچەكانی كوردستانە و لە تێكڕای ئەو ناوچانەكان جینایەت دەخولقێنێ، پاییزی 1358له ناوچه‌ى كرماشان و جنوبى كوردستان،دێتە ریزی پێشمەرگاكانی سازمانی خەباتی كوردستانی ئێران و چەكی پر شانازی پێشمەرگایەتی لە شان دەكا.\nشەهید سه‌یید برایمی نەبیزادە لە ماوەی 8 ساڵ پێشمەرگایەتی خۆیدا لە چەندین جەنگی قارەمانانەی وەك شەڕی 38 رۆژەی شاری بانە بەشداری كردوەو لە كاتی بە جێ گەیاندنی ئەركی پێشمەرگایەتی كەسێكی زۆر بەبڕشت و بڕیار بووەو زۆر بە سەداقەتەوە كاری كردوە.\nمام سەید برایم پێشمەرگەی قارەمان و كۆڵنەدەری سازمانی خەباتی كوردستانی ئێران، شەوی سێ شەممە 2ی بەفرانباری 1365 كۆچی خۆری لە تەمەنی 70 ساڵیدا بەهۆی نەخۆشی سینەپەهلو لە نێو هاورێكانی دا چاوەكانی لێكناو بۆ هەمیشە رێبازەكەی بۆ هەڤاڵانی بەجێهێشت و بەرەو دوامەنزڵگەی كە بەهەشتی شەهیدانی كوردستانە، لە شەقەی باڵی دا.\nهەزاران سڵاو و درود بۆ گیانی پاكی شەهید مام برایم و تێكڕای شەهیدانی كورد و كوردستان.\nڕێکه‌وت: 2020-09-17 11:20:24


09 | ته‌مموز | 2017 | PUK CENTRAL COUNCIL\nئێستا ڕاگەیەندرا.. وەزارەتی دارایی دەست بەدابەشكردنی مووچەی مانگی ئایار دەكات\nیه‌ك شه‌ممه, ته‌مموز 9, 2017 9:52 pm ئابوری 0\nوەزارەتی دارایی دەست بەدابەشكردنی مووچەی مانگی ئایاری ئەمساڵ دەكات. سەرچاوەیەك لە وەزارەتی پێشمەرگە ڕایگەیاندووە، چاوەڕێن سبەینێ لەلایەن گەنجییەكانەوە چەكی مووچەیان پێبدرێت و لەهەمان ڕۆژیشدا بۆ وەرگرتنی مووچەی پێشمەرگە سەردانی بانكەكان بكەن و مووچەی مانگی ئایاری دیوانی وەزارەتی پێشمەرگە و لیوا هاوبەشەكان دابەشبكەن …\nزانیاری وورد لە سەر سەردانەکەی ھەڤاڵ مام جەلال بۆ ئێران ڕاگەیەندرا.. بزانە ماوەکەی چەندە و کێ ھاوڕێیەتی دەکات\nیه‌ك شه‌ممه, ته‌مموز 9, 2017 8:48 pm رۆژهەڵاتی ناوەڕاست 0\nبڕیارە ئێوارەی ئەمڕۆ سەرۆك مام جەلال بەسەردانێك كە ماوەی زیاتر لەهەفتەیەك دەخایەنێت بگاتە كۆماری ئیسلامی ئێران و لەشوێنی حەوانەوەی خۆی بەرپرسانی باڵای ئێران سەردانی دەكەن نازم دەباغ نوێنەری حكومەتی هەرێمی كوردستان لەتاران، لەبارەی سەردانەكەی سەرۆك مام جەلال سكرتێری گشتی یەكێتیی نیشتمانیی كوردستان، بۆ كۆماری …\n“هاوپەیمانی فراکسیۆنەکانی یەکێتی و گۆڕان کاریگەری ڕاستەوخۆی دەبێت لەسەر هاوسەنگی هێز و بڕیاری ڕاست و دروست لە بەرژەوەندی خەڵکی کوردستان”\nیه‌ك شه‌ممه, ته‌مموز 9, 2017 8:28 pm پارتە سیاسییەکان 0\nئەندامێکی فراکسیۆنی سەوز لە پەرلەمانی کوردستان ڕایدەگەیەنێت هاوپەیمانی نێوان فراکسیۆنەکانی یەکێتی و گۆڕان لەم دۆخە سیاسیە چەقبەستووەدا کاریگەری ڕاستەوخۆی دەبێت لەسەر هاوسەنگی هێز و بڕیاری ڕاست و دروست لە بەرژەوەندی کۆمەڵانی خەڵکی کوردستان. د.عیزەت سابیر لە نوسینێکیدا کە بۆ PUKcc ناردوە ڕایگەیاند: لەم دۆخە سیاسیە …\nئەندامێکی ئەنجومەنی ناوەندی: پارتی کێشە بۆ لایەنە سیاسیەکان و گەلەکەی دروستدەکات و دوای ڕیفراندۆم دەبێتە دیکتاتۆر\nیه‌ك شه‌ممه, ته‌مموز 9, 2017 7:52 pm پارتە سیاسییەکان 0\nئەندامێکی ئەنجومەنی ناوەندی ڕایدەگەنێت ڕیفراندۆمەکەی ئێمە پێدەچێت جیاواز بێ لەڕیفڕاندۆمی وڵاتێکیتر، بەداخەوە لە بەر ململانێ و مزایەدەی حزبی کەهەر لایەک ئەوەندەی بەلایەوە گرنگە دەسکەوتی حزبی زۆری هەبێت ئەوە ندە بەلایەوە گڕنگ نیە کە دەسکەوتی سیاسی ببێت بۆکورد دەشڵێت خەریکە لەبەر قسەکردن لەسەرخودی پڕۆسەکە دەکەوینە …\nئاگر لە بیرە نەوتێکی كەركوك دەكەوێتەوە\nیه‌ك شه‌ممه, ته‌مموز 9, 2017 1:20 pm کوردستان 0\nکەمێک پێش ئێستا بە هۆى ڕووداوێکەوە ئاگر لە بیرە نەوتێکى کومپانیاى نەوتى باکور لە کەرکوک کەوتووەتەوە و تا ئێستا نەکوژێنراوەتەوە. ئاگرەکە بەهۆى گڕتێبەربوونى پوش و پەڵاشى نێو کۆمپانیاکەوە بووە و بەو هۆیەوە ئاگرەکە گەیشتووەتە بیرێکى نەوتى نێو کۆمپانیاکە و گڕیگرتووە. ئەمەش لە کاتێکدایە لە ماوەی ڕابردووش چەند جارێک بیرە …\nوێنەکەی ببینە.. مەلایەک بەبیانویەکی سەیر دەستدرێژی سێکسی دەکاتە ژمارەیەک کچ و منداڵ\nیه‌ك شه‌ممه, ته‌مموز 9, 2017 1:14 pm هەمەڕەنگ 0\nمامۆستایەکی ئاینى تەمەن 81 ساڵ لە سعودیە بە تاوانی دەستدرێژی سێکسی بۆ سەر ژمارەیەک منداڵی کچ دەستگیر دەکرێت و دانیش بەوەدا دەنێت کە سزای ئەو منداڵانەی داوە کە بەهەڵە قورئانیان خوێندوەتەوە. بەپێی هەواڵێکی دەیلی میل محەمەد حاجی سدیق تەمەن 81 ئیمام و مامۆستای مزگەوتی کاردیفە لە مەدینە بە تۆمەتی ئەنجامدانی دەسترێژی …\nسەرکردایەتی کورد قومارێکی گەورە دەکات .. یەکیتی بە توندی هاتە دەنگ\nیه‌ك شه‌ممه, ته‌مموز 9, 2017 1:00 pm کوردستان 0\nبەرپرسێکی باڵای یەکیتی رایدەگەیەنێت ” سەرکردایەتی کورد قومار و سەرکێشی بە ناوچە جێناکۆکەکانەوە دەکات ” و راشیدەگەیەنێت ” نازانین چارەنوسی ناوچە جێناکۆکەکان لەگەڵ حکومەتی ناوەند چی دەبێت “. یاسین عیزەدین جێگری بەرپرسی مەڵبەندی کەرکوکی یەکیتی نیشتمانی کوردستان بە سایتی ئەنجومەنی ناوەندی …\nکێ دەچیتە شوێنی نەوشیروان مستەفا ؟ گۆران پۆستی رێکخەری گشتی پر دەکاتەوە\nیه‌ك شه‌ممه, ته‌مموز 9, 2017 12:45 pm کوردستان 0\nهەڵسوراێک بزوتنەوەی گۆڕان دەڵێت ” جێگەی نەوشیروان مستەفا پڕدەکرێتەوە و بۆ ئەو مەبەستەش کۆدەنگیەک دروست بووە ” و راشیدەگەیەنێت ” هەموو کەسێک مەرجی یاسایی تیابێت لە ناو بزوتنەوەی گۆڕاندا دەتوانێت خۆی بپاڵێوێت بۆ ئەو پۆستە ” ئاكۆ حەمەكەریم، كە ماوەیەك رێكخەری ژووری سیاسی بزووتنەوەی گۆڕان بوو، …\nژنانی چوارپارچەی كوردستان كۆدەبنەوە\nیه‌ك شه‌ممه, ته‌مموز 9, 2017 11:31 am کوردستان 0\nسەرلەبەیانی ئەمڕۆ لە هۆڵی كۆبوونەوەكانی شاری جوان لە سلێمانی ژنانی كوردستان كۆبوونەوە بۆ ئامتدەكاری ڕێخستنی كۆنفرانس سێیەم تایبەت بە ژنانی كوردستان ژنانی كوردستان جیا لە پرسەكانی تر گفتوگۆ لەسەر پرسی نەتەوەی و نیشتیمانی تایبەت بە باشووری كوردستان دەكەن بۆ یەكخستنی كۆدەنگی لەسەر ئاستی هەر چوارپارچەكەی كوردستان ( …\nسەرۆک مام جەلال سەردانی ئێران دەکات\nیه‌ك شه‌ممه, ته‌مموز 9, 2017 10:52 am کوردستان 0\nبڕیارە ئەمڕۆ لەسەر بانگھێشتی لێپرسراوانی کۆماری ئیسلامیی ئێران، سەرۆک “مام جەلال” بەسەردانێکی چەند رۆژە لە “سلێمانی”یەوە بەرەو کۆماری ئیسلامی ئێران بەڕێ بکەوێت و چاوی بەلێپرسراوانی باڵای ئەو وڵاتە بکەوێت، لەو بارەیەوە “نازم دەباغ” نوێنەری حکومەتی ھەرێمی کوردستان لە ئێران بە …


هه‌ندێ جار خواردن هۆكاری دروستبونی غوده‌یه - ئاوێنه\nهه‌ندێ جار خواردن هۆكاری دروستبونی غوده‌یه\nغوده ئه‌و ڕژێنه‌یه كه كه‌وتۆته به‌شی پێشه‌وه‌ی ناوچه‌ی مل‌و گرێیه‌كه له‌شێوه‌ی په‌پوله‌دایه‌و زۆر به‌ڕونی به‌دیار ناكه‌وێت، له‌مرۆڤدا كێشی نزیكه‌ی 20 گرام ده‌بێت، ئه‌ركی سه‌ره‌كی رژاندنی هۆرمۆنه‌و دروستكردنی گرێیه له‌ملدا.\nله‌وباره‌یه‌وه دكتۆر واحید عوسمان حمه‌شه‌ریف پسپۆڕی نه‌شته‌رگه‌ری گشتی به‌سایتی به‌ڕێوه‌به‌رایه‌تی گشتی ته‌ندروستی سلێمانی ڕاگه‌یاند “هۆكاره‌كانی بۆماوه‌یی به‌رێژه‌یه‌كی كه‌م كاریگه‌رییان له‌دروست بونی ئه‌م گرێیه‌دا هه‌یه، هه‌ندێك جار جۆری خواردنی وه‌ك (تور، چه‌نه‌وه‌ر، قه‌ڕنابیت، كه‌له‌رم) هۆكارن له‌دروستبونی ئه‌م گرێیه‌دا، زۆرجاریش به‌كارهێنانی ده‌رمان به‌شێوه‌یه‌كی نادروست واده‌كات ئه‌و غوده‌یه دروست بێت”.\nهه‌روه‌ها ئه‌و پزیشكه پسپۆڕه له‌باره‌ی چاره‌سه‌ره‌كانی ئه‌م نه‌خۆشییه‌وه ئه‌وه‌ی خسته‌ڕو كه پێویسته ئه‌وكه‌سه‌ی توشی ئه‌م حاڵه‌ته ده‌بێت سه‌ردانی پزیشكی پسپۆڕ بكات‌و ره‌چاوی پشكنین‌و ئامۆژگارییه‌كانی پزیشكه‌كه‌ی بكات تاوه‌كو گرفته‌كه‌ی كه‌متر ببێته‌وه یاخود به‌ره‌و چاره‌سه‌ركردن بڕوات یان هه‌ندێكجار بۆ بنه‌بڕكردنی ئه‌م كێشه‌یه پێویسته نه‌شته‌رگه‌ری ئه‌نجام بدرێت یان ده‌رمانی تایبه‌ت به‌كاربهێنرێت “.\nهاوكات دكتۆر واحید له‌باره‌ی جۆره‌كانی ئه‌م غوده‌یه‌وه ئاماژه‌ی به‌وه‌شكرد كه چوار جۆری سه‌ره‌كی هه‌یه‌و دیارترینیشیان غوده‌ی (سام‌و شێرپه‌نجه) یه، ئه‌ویش له‌ئه‌نجامی سه‌ردانكردنی پزیشك‌و پشكنینه پزیشكییه‌كانه‌وه ده‌رده‌كه‌وێت كه ئه‌و كه‌سه چ جۆرێكیانی توش بوه.\nئه‌و پزیشكه ئه‌وه‌شی وت “غوده‌ی سام به‌یه‌كێك له‌و جۆره به‌ربڵاوانه داده‌نرێت كه زۆربه‌ی مرۆڤه‌كان له‌ئێستادا توشی ده‌بن‌و به‌مه‌به‌ستی لابردن‌و بنه‌بڕكردنی سه‌ردانی پزیشك ده‌كه‌ن، بۆ ئه‌وه‌ش سۆنار یان پشكنینی تاقیگه‌ییان بۆ ده‌كرێت‌و پێش ئه‌نجامدانی كاری نه‌شته‌رگه‌ریش ده‌بێت نه‌خۆش ره‌چاوی ئه‌و ده‌رمانانه‌بێت كه پزیشك بۆ رێكخستنی چه‌وری‌و هۆرمۆناتی له‌شی دایده‌نێت‌و دوای به‌كارهێنانی ئه‌و ده‌رمانانه‌ش نه‌شته‌رگه‌رییه‌كه‌ی بۆ ئه‌نجام ده‌درێت‌و رزگار ده‌كرێت له‌و نه‌خۆشییه”.\nتاگەکان: خواردن، غوده،\nنووسراوە لە 2016-04-21 3:20 pm


وتار – پەڕە 15 – Knwe.org\nسەرەکی » وتار (پەڕە 15)\n24/06/2019\tد.شیركۆ عبدالله سەرنج جێ بهێڵە\nمامۆستا: كەرێتی كەی دەست پێ ئەكات؟ تەلەبە: ئەوكاتەی پێت وابێ ئەم مەسئولە لەوانی تر ناچێ. *** ئەم: وەڵـڵاهی غەدرە پێی ئەڵێن رابوردوو. ئەو: بۆچی غەدرە؟ ئەم: چونكە دەساڵی تریش هەر هەیە. *** ئەحمەد: چیتە؟! ئەڵێی بەم وەزعە رازیی نیت؟ مەحمود: قوربان من پێی رازییم.. ئەو بە من رازیی نییە. *** دایك: ئەلەو ئازاد گیان نیوەڕۆ پێش ئەوەی سەیارەكە دەربكەی… ئەولاد: ...\n24/06/2019\tخەڵەف غەفور سەرنج جێ بهێڵە\nخەڵەف غەفور* ئاماژه‌كانی چاره‌سه‌ركردنی كێشه‌كانی نێوان هه‌ولێر و به‌غدا ده‌ركه‌وتوون له كاتێكدا مه‌ترسی گه‌وره‌ش هاتوونه‌ته پێش و ئه‌گه‌ری هاتنه‌ئارای دۆخێكی ناسه‌قامگیری سیاسی لێده‌كرێت، ره‌نگه له ئێستاوه تا چه‌ند مانگی داهاتوو عادل عه‌بدولمه‌هدی سه‌رۆك وه‌زیرانی عیراق، به‌دۆخێكی سه‌ختدا تێپه‌ڕ ببێت، ئه‌گه‌رچی ئه‌وه به مانای شسكتی نییه له كابینه‌كه‌یدا، به‌ڵام ئاماژه‌ی ئه‌وه‌یه سه‌رۆك وه‌زیرانێكی بێ حزب و كوتله‌ی گه‌وره‌ی په‌رله‌مانی ناتوانێت به‌ئاسانی ...\nله پەراوێزی ناكۆكییەكانی گۆڕاندا\n24/06/2019\tهونه‌ر ره‌سوڵ ئه‌حمه‌د سەرنج جێ بهێڵە\nهونەر رەسوڵ ئەحمەد بەشێكی گرنگی قەیرانە بەردەوامەكانی كابینەی هەشتەمی حكومەتی هەرێمی كوردستان (كە ئێستا لە كۆتا رۆژەكانی تەمەنی ئەو كابینەیەداین) لەپاڵ قەیرانی دارایی‌و شەڕی نەگریسی داعش‌و بڕیاری هەڵەو پێچەوانەی بارگاوی بە نمایشی سەیرو سەمەرە، ناكۆكی‌و شەڕی بێ ئەنجامی بزووتنەوەی گۆڕان‌و پارتی بوو، كە لە سەرەتاوە زۆر گەرم‌و گوڕ (لەسەر بنەمای برا بەشی چوار ساڵی داهاتوو) هەنگاوەكانیان یەكخست‌و دواجاریش بەهۆی بەردەوامیی ...\n24/06/2019\tهیوا محەمەد سەرنج جێ بهێڵە\nهیوا محەمەد کاتێک جەخت لەسەر ئەوە دەکەینەوە کە کارێک بکەین خۆمان بە پەیوەندییە دەرەکییەکانەوە گرێ نەدەین و زیاتر و زۆرتر لە خزمەتی ئاوەدان کردنەوەی هەرێمی کوردستانی فیدڕاڵ لەگەڵ عێراقدا بین، بەو مانایەی ژیان و گوزەرانی خەڵکی و رادەی بژێویان بڵند بێت و پرۆژەی گەورەو پیشەسازی و کشتوکاڵ بکرێتەوەو خەڵکی ئەم هەرێمە بە تێکەڵ بوون و سوود وەرگرتن لە تواناکانی دەستی ...\nلە گێژاوی ئاڵنگارییە بێ کۆتاکاندا\n24/06/2019\tوتار سەرنج جێ بهێڵە\nشاناز هیرانی کاتێک دیوارەکەی بەرلین لە کۆتایی سەدەی ڕابردوو ڕوخێنرا و هەردوو بەشەکەی ئەڵمانیا یەکیان گرتەوە، زۆربەی زۆری وڵاتانی یەکێتی ئەوروپا پشت بەستنیان بە یەک جۆرە دراو (یۆرۆ) پەسەند کرد، پێیان وابوو سەدەی بیست و یەک واتە (سەدەی ئەورووپیەکان)ه، بەڵام ئەو گەشبینییە کورت مەودابوو، چونکە ئەگەری ئەوە هەیە (پڕۆژەی ئەورووپا) بكه‌وێته به‌ر مه‌ترسیی. چونكه به بارێكی تێده‌پەڕێت بە هۆی كێشمه ...\nیادێك لە پشدەر و راگواستنی..\nیادێك لە پشدەر و راگواستنی زۆرەملێی 26/6/1989 عەبدوڵا قادر محەمەد ئیبراهیم* ڕاگواستنی زۆرەملێ پڕۆسەیەكە دەسەڵات و تاقمە دیكتاتۆرەكان ئەنجامی دەدەن بە گواستنەوەی زۆرەملێی دانیشتوان و گۆڕینی جوگرافیای نیشتەجێبوون لە شوێنێكەوە بۆ شوێنێكی تر، لەڕێگەی بەكارهێنانی هێز و ترس و تۆقاندنەوە، بەمەبەستی هێنانەدی ئامانجە تایبەتیەكان و پاراستن و مانەوەی دەسەڵات بۆ پەرت و بڵاوكردنی دانیشتوان و پچڕاندنی پەیوەندییە كۆمەڵایەتییەكان و پەرتەوازەكردن ...\n24/06/2019\tلەتیف فاتیح فەرەج سەرنج جێ بهێڵە\nخوێنی كورد 1 ئەو هەموو لاوە نەمامن نێژران لەم باخچەیە ریشەی كوردایەتی بوو یانی بۆمان نێژران تورك لە نێو ماڵەكەی خۆماندا دەمانكوژێت، بۆ كوشتنەكەش دەبێت ئێمە داوای لێبوردن بكەین وەك چۆن لە بەر خاتری ئەوان «ئەی رەقیب « پشتگوێ دەخەین، جا ئەوە سەردەمێك لەمەوبەر بابا هەبوو لەسەر ئەو ئەی ڕەقیبە دەیوست دنیا بەسەر كوردا بڕوخێنێ، ئێستا كە لێنادرێ نق و ...\n23/06/2019\tستران عه‌بدوڵڵا سەرنج جێ بهێڵە\nپرۆسەی سیاسیی عیراق لە وەختێكی خراپدا دەستی داوەتە مەسەلە هەستیارەكانی كە بیچمی سەرەكیی دەوڵەتی عیراق پێكدەهێنن. وەختی خراپ نەك هەر بۆ كورد كە چەند ساڵێكە هەوڵی پاشەكشێپێكردنی دەدرێت لە راڕەوەكانی سیاسەتی عیراقدا. بەڵكو خراپ تەنانەت بۆ رەوتی دیموكراسی و مەدەنی و دەستووری وڵات، ئەوی لە بنچینەدا لاوازە نەخاسمە كە ئێستا لەبەر دۆخەكەی كورد ئەویش ناتوانێت پاڵبدا بە فاكتەرێكی پشت قایمەوە. ...\nفیتەری بەكراسی ژنان\n23/06/2019\tرەهبەر سەید برایم سەرنج جێ بهێڵە\nرەهبەر سەید برایم لە ساڵی 1985 تەها پ.م بوو لە تیپی 31ی سلێمانی، دەستی فیتەری هەبوو، كەرتی چواری تیپی 31ی سلێمانی ئۆتۆمبێلێكیان لە گوندی (مالوومە) لێ تێكچوو، ئۆتۆمبێل پەكی كەوت، تەهاش دەیویست چاكی بكاتەوە، بەڵام كەچەو كۆنە بەرگێكی پێویست بوو، زۆر گەڕا لە ناو گوند بۆ بەرگێكی كۆن بۆئەوەی بچێتە ژێر ئۆتۆمبێلەكە، سەرئەنجام كچێكی گەنج لەوێ بوو گوتی كراسێكی كۆنم ...\n23/06/2019\tد.ئه‌رسه‌لان بايز سەرنج جێ بهێڵە\nد. ئەرسەلان بایز (13) *قەدەر: شەڕی ناوخۆ گەیشتبووە نزیك شاری كۆیە. دەیان پێشمەرگەی هەردوو حزب بێڕەحمانە بە چەكی هەمەجۆر دروێنەی گیانی یەكتریان دەكرد. ئێمەش (جەبار فەرمان، سەعدی پیرە، بەهرۆز گەڵاڵی، بەندە) لە پەنا تاوەرە شاخێك لەلێواری جادەكە وەستابووین. دوو پێشمەرگەش لەولاترەوە بوون، هەر هێندە گوێمان لە گرززەیەك بوو، یەكێك لەپێشمەرگەكان وتی: ئەی بابە. كە سەیرمان كرد پارچەیەكی گوللە تۆپەكە ئەوبەری ...\nلاپەرە 15 لە 380« سەرەتا...10«1314151617\t»\t203040...کۆتا »


2020-09-22 327 جار بینراوە کۆمێنت\nئەندامئ ئەنجومەنی پارێزگای سلێمانی\nئەمساڵیش ٢٠٪ هاونیشتمانیان نەوتی سپییان پێ دەدرێت و ٨٠٪ خانەوەدەکان بێ بەشدەبن لە وەرگرتنی نەوت !!!!!!\nماوەی چەند ڕۆژێکە باس لەوە دەکرێت کە وەزارەتی نەوتی حکومەتی عێراق بڕی ( ٥٠ ملیۆن لیتر ) نەوتی سپی دابیندەکات بۆ دانیشتوانی هەرێمی کوردستان لە پارێزگاکانی ( هەولێر ، سلێمانی ، هەڵەبجە ، دهۆک و هەردو ئیدارەی گەرمیان و ڕاپەڕین ). ئەمەش ڕێژەیەکی زۆر کەمە چونکە بۆ دابەشکردنی بڕی ٢١٠ لیتر واتا (یەک بەرمیل) نەوتی سپی بەسەر تەواوی خێزانەکانی سنووری هەرێمی کوردستاندا ئەوا پێویستمان بە نزیکەی ( ٢٥٠ ملیۆن لیتر) نەوتی سپی دەبێت .\nئەمەش لە کاتێکدایە کە دانیستوانی بەشێکی زۆری ناوچەکانی هەرێمی کوردستان لەوەرزی زستاندا بە هۆی دابەزینی پلەی گەرمیەوە ( ٣ بۆ ٥ بەرمیل نەوتی سپی ) بەکاردەهێنن .\nپێویستە ئاماژە بەوە بدەین ئەگەر بۆ ئەمساڵیش تەنها پشت بە حکومەتی عێراق ببەسترێت بۆ دابینکردن و دابەشکردنی نەوتی سپی نزیکەی ٢٠٪ دانیشتوانی هەرێمی کوردستان سوودمەند دەبن ٨٠ ٪ دیکەی خانەوادەکانی هەرێم نابێت چاوەڕوانی نەوت وەرگرتنبن .\nبۆیە داواکارین لە ئەنجومەنی وەزیرانی حکومەتی هەرێم و وەزارەتی سامانە سروشتیەکان بڕی نەوتی سپی پێویست بۆ هاوڵاتیان دابین بکەن پێش هاتنی وەزی زستان و دابەزینی پلەی گەرمی چونکە لە ئێستادا هاوڵاتیان بە هۆی بێ مووچەیی و کەمی دەرامەتەوە ناتوانن بڕی پێویست نەوتی سپی دابین بکەن و بکڕن .\nبۆ بڕیارە دروستکە نەدرا ؟؟؟ !!!\n2020-06-20 403 جار بینراوە\nلامەرکەزی دروستکردنی مەرکەزێتی ناوچەیی و خێڵەکی نییە\n2020-04-30 548 جار بینراوە


بۆچی ئافرەتان حەز دەكەن جوانییەكانیان دەربخەن؟\n01/12/2019 673 جار خوێندراوه‌ته‌وه\nزانا ئوسترالییەكان ئەزموونێكی تاقیكاریان لەسەر ٣٠٠ ئافرەت لە ٣٨ دەوڵەتی جیهان كردووە بۆ زانینی هۆكاری شاراوەی پشت حەزی ئافرەتان بۆ لەبەركردنی ئەو جلوبەرگانەی زیاتر جوانییەكانیان دەردەخات لەوەی بیشارێتەوە .\nئەنجامی لێكۆڵینەوەكە ئەوەی دەرخستووە، كە ئەو ئافرەتانەی لەكۆمەڵگایەكدان رۆڵێكی كەمتریان هەیە لە پیاوان و جیاوازی ئابووری لەنێوان رەگەزی نێر و مێ بە ئاشكرا هەستی پێدەكرێت، ژنان زیاتر حەزیان لە هەڵبژاردنی ئەو جلوبەرگانەیە، كە زیاتر كراوەن و جەستە و جوانییەكەیان زیاتر دەردەخات ، كە ئەوەش بەهۆی ئەو راستییەوەیە ژنان سەبارەت بە دۆخی كۆمەڵایەتییان دوودڵن و بەو ڕێگایە دەیانەوێت بەرزی بكەنەوە .\nلەو بارەیەوە هاندس بلایك ئامادەكاری لێكۆڵینەوەكە دەڵێت: سەبارەت بە ئافرەتە جوانەكان رەنگە ئەوە ستراتیژێكی دروست بێت بۆ بەدیهێنانی یەكسانی لەگەڵ پیاوان ئەگەر بەشێوەیەكی خەیاڵیش بێت .\nبەگوێرەی قسەی ئەو ، دەبێت ئافرەتان تێبگەن جوانی هەمیشەیی و نەمر نییە، بۆیە زیادەرەویكردن لە دەرخستنی جوانی پەیوەستە بە مەترسی و گرفتە هۆشەكییەكانی ترەوە .\nزانا دەرونناسەكانیش دەڵێن: نەبوونی یەكسانی ئابووری لەنێوان هەردوو رەگەز، وادەكات ئافرەتان زیاتر گرنگی بە رەواڵەتی دەرەوەی خۆیان و دەرخستنی جەستە و جوانییەكەیان بدەن .


ڕاوێژكاری سەربازیی سەرۆكی ھەرێمی كوردستان ڕایگەیاند، داعش جارێكی دیكە لە عێراق خۆی نوێ كردووەتەوە و دەڵێت، "لە عێراق ئەوەی ستەمی لێ بكرێت خۆی دەكات بە داعش."\nبابەكر زێباری لە لێدوانێکیدا بۆ ماڵپەڕی فەرمیی پارتی کە "ناس کورد" بەدواداچوونی بۆ کردووە (27ی کانونی دووەمی 2021) دەڵێت، "تیرۆریستانی داعش لە ھەموو ناوچەكان جموجۆڵیان بە شێوەیەكی بەرچاو زیادی كردووە و سەرلەنوێ خۆیان رێكخستووەتەوە، پێشتریش ناوچەكانیان داگیر دەكرد بۆ ئەوەی دەوڵەتی ئیسلامی دروست بكەن و شەڕی وڵاتانی بیانیی پێ بكەن كە دواتر سەری نەگرت."\nدەشڵێت، "بۆیە ئێستا شەڕی پارتیزانی دەكەن كە چوار ساڵ دەبێت خۆیان دروست كردووەتەوە، جگە لەوەش پێشتر داعشەكان مەغریبی و چیچانی و توونسی و خەڵكی وڵاتانی دیكە بوون، بەڵام ئێستا ھەمووی عێراقین و بە رۆژ كاری خۆیان دەكەن و شەوانەش داعشن، پێشتر ھەوڵدەدرا بزانرێت كێ ئەوانە ھان دەدات خۆیان بتەقێننەوە لە وڵاتان، ئێستا عێراقییەكان خۆیان ئەو كارە دەكەن".\nبابەکر زێباری وتیشی، "ئێستا لە عێراق ئەوەی ستەمی لێ بكرێت، خۆی دەكات بە داعش، بۆیە گەر حكوومەتێكی راستگۆ نەبێت و دادپەروەری نەبێت، عێراق ئارامی بەخۆیەوە نابینێت، چونكە داعش تەنھا لە ناوچە كوردستانییەكان نییە، بەڵكو لە هەموو ناوچەكانی عێراقیش سەریان ھەڵداوە و لە ئەنبار لە سنووری ئوردن و سووریا بۆسەیان بۆ ھێزەكانی عێراق داناوە، چونكە ئەو ناوچانە چیای زۆرە، بۆیە زۆر زەحمەتە بتواندرێت لەو ناوچانە داعش لەناو ببرێت و لە چیای حەمرینیش بە ھەمان شێوە."\nباسی لەوەش كرد، "داعش كە دەچنە ناوچەكانیش، خەڵكی ناوچەكان ھاوكارییان دەكەن و ئەوانیش زیاتر بەھێز دەبن، بۆیە چارەسەری زەحمەتە ئەگەر بە شێوەیەكی دادپەروەرانە مامەڵە لەگەڵ دۆخەكە نەكەن و چارەیەكی گونجاو نەدۆزنەوە، ئەوا داعش ھەر بەھێزتر دەبێت و زیاتر كردەوەی تیرۆریستی ئەنجام دەدەن."


ئۆسترالیا پشتگیریی بۆ هەرێمی کوردستانێکی پێشکەوتوو و یەکگرتوو دووپات کردەوە\n2018-01-24 [02:06 AM]\nلە دیداری نێوانیاندا، راوێژکاری ئەنجوومەنی ئاسایشی هەرێمی کوردستان و باڵیۆزی ئۆسترالیا لە عێراق، جەختیان لە سەر پەرەپێدانی پەیوەندییەکانی هەرێم و ئۆسترالیا کردەوە. باڵیۆزی ئۆسترالیا پشتگیریی وڵاتەکەیشی بۆ هەرێمی کوردستانێکی پێشکەوتوو و یەکگرتوو دووپات کردەوە.\nئەمڕۆ چوارشەممە، مەسروور بارزانی راوێژکاری ئەنجوومەنی ئاسایشی هەرێمی کوردستان، پێشوازیی لە کریستۆفێر لانگمان باڵیۆزی ئۆسترالیا لە عێراق کرد.\nلە دیدارەکەدا و لەبارەی دانوستانەکانی هەولێر و بەغدا، باڵیۆزی ئۆسترالیا خۆشحاڵیی خۆی بۆ پێشکەوتنی دانوستانەکانی نێوان هەردوولا دەربڕی و پاڵپشتیی وڵاتەکەی بۆ مافە دەستوورییەکانی هەرێم دووپات کردەوە. هەروەها ئاواتی خواست کە هەڵبژاردنەکانی عێراق و هەرێم بە سەرکەتوویی بەڕێوە بچن و ببن بە دەستپێکی قۆناغێکی نوێ بۆ چارەسەری گشت کێشەکان.\nلە پەیوەندیی بەم بابەتەوە راوێژکاری ئەنجوومەنی ئاسایشی هەرێمی کوردستان ئاماژەی دا، کە پێویستە هەرچیی زووتر هەوڵ بدرێت دۆخی عێراق بە جۆرێک ئاسایی بکرێتەوە کە گشت پێکهاتەکان هەست بە دڵنیایی بکەن و لە کەشێکی ئاساییدا بەشداریی هەڵبژاردنەکان بکەن.\nمەسروور بارزانی دووپاتی کردەوە کە خواستی هەرێمی کوردستان جێبەجێکردنی هەموو دەستوورە بە تایبەت ماددەی ١٤٠.\nلە بارەی جەنگی دژەتیرۆرەوە، راوێژکاری ئەنجوومەنی ئاسایشی هەرێم گوتی، هێشتا هەڕەشەی تیرۆریستان لە ناوچەکەدا ماوە و، هەرێمی کوردستانیش لە چوارچێوەی هاوپەیمانیی نێودەوڵەتیدا لە ریشەکێشکردنی ئەم هەڕەشانە بەردەوام دەبێت.\nئەم هەواڵە 1048جار خوێندراوەتەوە


رۆما ئەستێرەیەكی مەدریدی دەگوازێتەوە\n7/18/2019 6:43:00 PM 4518 جار خوێندراوەتەوە\nتۆڕی كاڵچۆ مێركاتۆ لە هەواڵێكیدا ئاشكرایكردوە كە یانەی رۆمای ئیتاڵی دوای بێهیوا بونی لە گواستنەوەی گۆنزالۆ هیگواین بۆ ریزەكانی یانەكەی لە ئێستادا هەوڵی بەدەستهێنانی تواناكانی یاریزانی یانەی ئەتلەتیكۆ مەدریدی ئیسپانی دێیگۆ كۆستا دەدات.\nهەمان سەرچاوە باس لەوە دەكات كە هۆكاری شكستهێنانی گواستنەوەی هیگواین بۆ یانەی رۆما بەهۆی داواكارییە زۆرەكانی یانەی یۆڤانتۆسەوە بوەو ئامادە نەبون بە خواستن یاریزانەكە بدەنە یانەی رۆما.\nپێشتر هیگواین لە مێركاتۆی هاوینەی رابردو بە شێوەی خواستن روی لە یانەی میلان كرد، پاشان ئەو یاریزانە لە گواستنەوەی زستانەو بە شێوەی خواستن روی لە یانەی چێلسی كرد، بەڵام هیگواین لە هەردو یانەكە شكستی هێناو هیچ یانەیەكیان ئامادە نەبون گرێبەستەكەی لە خواستنەوە بكەنە هەمیشەی.\nدوای هاتنی ساری بۆ یانەی یۆڤانتۆس لە ئێستادا ئەو یاریزانە لە هەوڵی ئەوەدایە متمانەی راهێنەر جارێكی دیكە بەدەست بهێنێتەوەو بە هیچ شێوەیەك نایەوێت ریزەكانی یانەی یۆڤانتۆس بە جێبهێڵێت، بەڵام لە ئەگەری گواستنەوەی ئیكاری بۆ یانەی یۆڤانتۆس پێدەچێت ئەو یاریزانە بە ناچاری ریزەكانی یۆڤانتۆس جێبهێڵێت.\n#رۆما #ئەتلەتیکۆ مەدرید #یۆڤانتۆس #گواستنەوەی یاریزان\nیۆڤانتۆس مباپێ دەكاتە دیاری بۆ كریستیانۆ


جیهان – Yalla\nدەوێرێت بپەڕێیتەوە یاخود دەترسیت؟\nهانا عبدالقادر ناترسیت ئەگەر ٤٨٨ مەتر بەسەر پردێکدا لە نێوان دوو لوتکە چیادا بپەڕێیتەوە کە ژێرەوەت هەمووی لێ دیار بێت؟ ئێستا لە پارێزگای (هیبەی) لە چین دەتوانیت بەسر درێژترین پردی شوشەیی لە بەرزی ٢٦٦ مەتر بەسەر دۆڵکەوە بپەڕێیتەوە. ئەم پردە دەتوانێت تا ٢ هەزار لەخۆ بگرێت، بەڵام بەڕێوەبەرانی پرۆژەکە رێگا دەدەن تەنها ٥٠٠ …\nمتابعة قراءة ” دەوێرێت بپەڕێیتەوە یاخود دەترسیت؟”\nتمّ النشر بواسطةيلا فبراير 11, 2018 نُشر فيوێستگه‌ی شادیالوسوم: جیهان،پرد،چیناترك تعليقًا على دەوێرێت بپەڕێیتەوە یاخود دەترسیت؟\nچی لەبــــــارەی جیهانــەوە دەزانیت؟\nتمّ النشر بواسطةيلا يناير 7, 2018 يناير 7, 2018 نُشر فيوێستگه‌ی شادیالوسوم: تاقیکردنەوە،جیهان،زانا،زانیاری،پرسیاراترك تعليقًا على چی لەبــــــارەی جیهانــەوە دەزانیت؟\nڕوویەکی تەواو جیاوازی خۆپیشاندانەکان ببينن!!!\nپۆڵا رەئوف هەرچییەک ڕوودەدات دەبێت هەمووان ئەوەمان لە یاد بێت کە گرنگترین و بەنرخترین شت مرۆڤ بوون وبەهاکانمانە، ئەوانەی کە بۆ ئازادی ونان تێدەکۆشن نابێت بایەخ ونرخی بەهاکانیان لەیاد بکەن، میکاڤیللی یەکێ لە خراپترین قسەکانی ئەوەبوو کە ( ئامانج دەبێتە پاساو بۆ هۆکارەکان و تەبریری دەکات) یەکێ لە هۆکارەکانی تێکچوونی ئەم هەسارەیەی ئێمەش هەرئەم جۆرە …\nمتابعة قراءة “ڕوویەکی تەواو جیاوازی خۆپیشاندانەکان ببينن!!!”\nتمّ النشر بواسطةيلا ديسمبر 23, 2017 نُشر فيژیانالوسوم: جیهان،خۆپیشانداناترك تعليقًا على ڕوویەکی تەواو جیاوازی خۆپیشاندانەکان ببينن!!!


"یەک مانگی دیکە دانیشتنێکی دیکە دەکرێت"\nعومه‌ر عه‌زیز 19/06/2019 - 13:38 بڵاوکراوەتەوە لە كوردستان\nله دادگای هه‌ڵه‌بجه، پڕۆسه‌ی دادگاییكردنی ئه‌و كۆمپانیا و كه‌سایه‌تییه بیانییانه به‌ڕێوه چوو، كه لە بۆردمانی هەڵەبجەدا هاوكاریی ڕژێمی به‌عسیان كردبوو، به‌ڵام بۆ جاریكی دیكه دادگاییكردنه‌كه دوا خرا.\nلوقمان عه‌بدولقادر، سه‌رۆكی كۆمه‌ڵه‌ی قوربانیانی كیمیابارانی هه‌ڵه‌بجه، به (باسنیوز)ی ڕاگه‌یاند: "ئه‌مڕۆ چوارشه‌ممه (19|6|2019)، له دادگای هه‌ڵه‌بجه، دانیشتنی كه‌یسی ئه‌و تۆمه‌تبارانه‌ی كه هاوكاریی ڕژێمی به‌عسیان كردبوو به پێدانی مه‌وادی كیمیایی به‌رێوه چوو، پارێزه‌ری یه‌كێك له تۆمه‌تباره‌كانیش له‌ناو دادگا ئاماده بوو، به‌ڵام دانیشتنه‌كه دوا خرا بۆ (21|8|2019)".\nگوتیشی: "پێشتر نامه‌یه‌ك له دادگای هه‌ڵه‌بجه‌وه، ئاڕاسته‌ی سه‌رۆكایه‌تیی دادگای ته‌میزی هه‌ولێر كرابوو، به‌ڵام هه‌تا ئێستا وه‌ڵامی ئه‌و نامه‌یه نه‌گه‌ڕاوه‌ته‌وه، ئه‌مه هۆكارێكی دواكه‌وتنی پڕۆسه‌ی دادگاییكردنه‌كه‌ی ئه‌مڕۆ بوو، هه‌روه‌ها ئه‌و كه‌سانه‌ی، كه له بڕگه‌ی (سێیه‌م) داخڵ كراوون بۆ ئه‌م دادگایه، ئه‌و ئاگاداركردنه‌وانه‌ی، كه بۆیان نێردراوه، وه‌ڵامه‌كانی له‌ڕێگه‌ی دادگای ته‌میزه‌وه به دادگای هه‌ڵه‌بجه نه‌گهی‌شتووه".\n(16|3\_1988)، له‌لایه‌ن فڕۆكه جه‌نگییه‌كانی ڕژێمی به‌عسه‌وه، شاری هه‌ڵه‌بجه كیمیاباران كرا، ئه‌مه‌ش بووه هۆی شه‌هیدبوونی 5 هه‌زار هاووڵاتیی هه‌ڵه‌بجه و برینداربوونی سه‌دانی دیكه، كۆمه‌ڵه‌ی قوربانیانی كیمیابارانی هه‌ڵه‌بجه‌ش، له ڕێگه‌ی ده‌سته‌یه‌ك له پارێزه‌رانی نێوده‌وڵه‌تییەوە سكاڵای له‌سه‌ر (25) كۆمپانیا و كه‌سایه‌تیی بیانی تۆمار كردووه، كه تۆمه‌تبارن به هاوكاریكردنی ڕژێمی به‌عس بۆ دابینکردنی مادەی کیمیایی.


عیراق گەشتکردنی بۆ 20 وڵات قەدەغە کرد\nلیژنەی باڵای تەندروستی و سەلامەتی نیشتمانی لە عێراق رایده‌گه‌یه‌نێت، بڕیاری قەدەغەی گەشتکردن لە عێراقەوە بۆ چەند وڵاتێک درێژکرایەوە، بەهۆی سەرهەڵدانی ڤایرۆسی گۆڕاوی کۆرۆنا لەو وڵاتانە.\nشەوی رابردوو لیژنەی باڵای تەندروستی و سەلامەتی نیشتمانی لە عێراق، تایبەت بە بەرەنگاربوونەوەی پەتای کۆرۆنا، بە سەرۆکایەتیی مستەفا کازمی، سەرۆکوەزیرانی عێراق کۆبووەوە.\nلیژنەی باڵای تەندروستی و سەلامەتی نیشتمانی لە عێراق لە کۆبوونەوەکەیدا بڕیاری دا، بڕیاری ژمارە 231ـی ساڵی 2020ـی ئەنجوومەنی وەزیرانی عێراق، تایبەت بە قەدەخەی گەشتکردن لە عێراقەوە بۆ 20 درێژبکاتەوە، بەهۆی سەرهەڵدانی ڤایرۆسی گۆڕاوی کۆرۆنا لەو وڵاتانەدا.\nلیژنەی باڵای تەندروستی و سەلامەتی هاوکات بڕیاریدا هاتنی گەشتیاران لەو وڵاتانەوە بۆ عێراق قەدەغە بکات، تەنیا رێگە بە گەشتیاری عێراقی دەدرێت لەو وڵاتانەوە بگەڕێنەوە، بەو مەرجەی دوای گەشتنیان 14 کەرەنتین بکرێن، ئەو وڵاتانەش بریتین لە: بەریتانیا، نەمسا، بەلجیکا، دانیمارک، فینلەندا، فەرەنسا، جۆرجیا، ئەڵمانیا، یۆنان، ئێرلەندا، لۆکسمبۆرگ، سلۆڤاکیا، ئیسپانیا، بەرازیل، ئەمریکا، هیند، ئیسترالیا، ژاپۆن، باشووری ئەفریقا و زامبیا.\nهەرچەندە پێشتر ئێران و هۆڵەنداش لە لیستی ئەو وڵاتانەدا بوون کە گەشتکردنیان بۆیان قەدەغەکرابوو، بەڵام لە دوایین کۆبوونەوەی لێژنەی باڵای سەلامەتی و تەندروستیی عێراق، ناویان لە لیستەکە دەرهێنرا.\nبەپێی دواییین راگەیێندراوی لێژنەی باڵای تەندروستی و سەلامەتیی عێراق، بڕیاری گەشتکردن لەو وڵاتانەوە بۆ عێراق، یان لە عێراقەوە بۆ ئەو وڵاتانە دیپلۆماتکاران، شارەزایان کە لە پرۆژەکانی خزمەتگوزاری کاردەکەن، لەگەڵ شاندە فەرمییەکانی حکومەت و رێکخراوە نێودەوڵەتییەکان ناگرێتەوە، لەگەڵ ئەوەش دەبێ ئەو کەسانە لە ماوەی 72 کاژێر پێش گەیشتنیان بۆ عێراق پشکنینی (PCR) بکەن.\nسەیف بەدر، گوتەبێژی وەزارەتی تەندروستیی عێراق، لە ناوەڕاستی ئەم هەفتەیەدا، رایگەیاندبوو:"تائێستا تووشبوون بە جۆری نوێی ڤایرۆسی کۆرۆنا لە عێراق تۆمارنەکراوە".\nبەپێی ئامارەکانی وەزارەتی تەندروستی و ژینگەی عێراق، تائێستا 605 هەزار 416 کەس لە عێراق و هەرێمی کوردستان تووشی ڤایرۆسی کۆرۆنا بوون، 562 هەزار و 575 تووشبوو چاکبوونەتەوە و 12 هەزار و 915 تووشبوویان گیانیان لەدەستداوە.


هەرمان خالید 16/05/2021 - 08:34 كوردستان\nدەرگای قوتابخانەکانی هەرێمی کوردستان بەڕووی قوتابییان دەکرێنەوە و وەزارەتی پەروەردەش شێوازی دەستکردنەوە بە پرۆسەی خوێندنی دیاری کردووە.\nئەمڕۆ یەکشەممە 16-5-2021، پرۆسەی خوێندن لە قوتابخانەکانی هەرێمی کوردستان دەستی پێکردەوە، کە بەهۆی زیادبوونی ژمارەی تووشبوون بە پەتای کۆرۆنا، راگیرابوو.\nبەپێی راگەیەندراوێکی وەزارەتی پەروەردە، پرۆسەی خوێندنی پۆلەکانی یەک تا 11ـەمی ئامادەیی بەشێوەی نۆرە دەبێت و هەر بەخێوکارێکی قوتابیش بیەوێ قوتابییەکەی لە قوتابخانە نەخوێنێت، دەتوانێ لەم هەفتەیەدا فۆرمێک پڕبکاتەوە و بەڵێنی فەراهەمکردنی کەشێکی گونجاو بۆ خوێندنی ئەلیکترۆنیی قوتابییەکە، بدات.\nدەقی ڕاگەیەندراوەکەی پێشتری وەزارەتی پەروەردە:\nئاماژە بەو دەسەڵاتەی لە کۆبوونەوەی ١٠ / ٣ / ٢٠٢١ لیژنەی باڵای ڕوبەڕوبوونەوەی ڤایرۆسی کۆرۆنا پێمان دراوە، لە دوای گفتوگۆکردن لەگەڵ بەڕێزان سەرۆک و ئەندامانی لیژنەی باڵای ڕوبەڕوبونەوەی کۆڕۆنا، بریارمان دا بە:\n١- دەستپێکردنەوەی پرۆسەی خوێندنی ناو پۆل لە یەکشەممە ١٦/ ٥ /٢٠٢١ بە شێوازی بەنۆرە (تناوب) ، بۆ قۆناغی (یەکەمی بنەڕەتی تا یازدەیەمی ئامادەیی)ی (حکوومی - ناحکوومی ) و ئەو قوتابخانانەی گوندەکان، کە پێشتر سێ ڕۆژ لە هەفتەیەکدا دەوامیان کردووە لەسەر یەک، بەهەمان شێواز بەردەوام دەبن.\n٢- پێویستە هەموو لایەک پابەند بن بە ڕێنماییە تەندروستییەکان. دەسەڵاتی بەدواداچوون بۆ جێبەجێکردنی ڕێنماییە تەندروستییەکان، جگە لە سەرۆکی یەکە کارگێڕییەکان و تیمی تەندروستی، دەدرێت بە بەڕێوەبەرانی پەروەردەی قەزا و سەرپەرشتیاریی هاوڕێی ڕەخنەگر، کە پێویستە چاودێرییەکی وردی جێبەجێکردنی ڕێنماییە تەندروستییەکان بکەن.\n٣ - لە حاڵەتی تووشبوون و چارەسەرکردنی کۆرۆنا لە ناوەندەکانی خوێندن بە هەماهەنگیی نێوان تەندروستی و پەروەردەی پارێزگاکان، بە سەرپەرشتی بەڕێز پارێزگار و سەرپەرشتیاری ئیدارە سەربەخۆکان دەبێت.\n٤- بەخێوکاری قوتابییان و خوێندکاران، ئەگەر ئارەزوویان بێت منداڵەکەیان لەناو پۆل نەخوێنێت، دەتوانن لە هەفتەی یەکەمی دەستپێکردنەوەی خوێندن فۆرمی بەڵێننامە پڕ بکەنەوە، کە بە خوێندنی ئەلیکترۆنی و پاڵپشتی ماڵەوە بەردەوام دەبن، بەڵام تاقیکردنەوەکانی کۆتایی ساڵ لەناو پۆل جێبەجێ دەکرێن.\n٥- وەزارەتی پەروەردە ، وێڕای سوپاسی بۆ هەمو بەڕێوەبەر و یاریدەدەر و ئەو مامۆستایە بەرێزانەی ڕۆلیان هەبووە لە خوێندنی ئەلیکترۆنی و دروستکردنی گروپەکانی تیلگرام و ڤایبەر و .... هتد، وا پێویست دەکات بەردەوام بن لە کارەکانیان و لیژنەی خوێندنی ئەلیکترۆنی لە قوتابخانەکان بە کارایی بمێنێتەوە، لە ڕێگای ئەو شێوازی پەیوەندیکردنانەی، کە بەکار هێنراون. دەتوانرێت ئەو سێ ڕۆژەی قوتابی لەناو پۆل نییە، ئەرکی ماڵەوەی زیاتر پێ بدرێت و پەرە بە تواناکانی فێربوونی بدرێت، تەنیا لەو بابەتانە کە پێویستە تاقیکردنەوەیان لێ بکرێت، لەگەڵ خشتەی بەشەوانەکان، کە لە گشتاندنی بەڕێوەبەرایەتی گشتیی پرۆگرام و چاپەمەنییەکانی وەزارەتدا هاتووە و پێشتر ڕایانگەیاندووە و بۆ دامەزراوەکانی وەزارەت ناردراون، لەم ڕوانگەیەوە کاری لیژنەی خوێندنی ئەلیکترۆنی بەردەوام دەبێت.\nوەزارەتی پەروەردەی حکوومەتی هەرێمی کوردستان


هەڵبژاردنەكانی ئایندە و بەرپرسیارێتی پەرلەمانی عیراق\nسه‌كۆی پایته‌خت هەڵبژاردنەكانی ئایندە و بەرپرسیارێتی پەرلەمانی عیراق  د.به‌ختیار جەبار شاوه‌یس 13/8/2017\nهەفتەی ڕابردوو لە دوا دانیشتنی ئەنجومەنی نوێنەرانی عیراق و لەگەرمەی دەنگدان بە پرۆژەیاسای هەڵبژاردنی ئەنجومەنی پارێزگاكان ، گێرمەوكێشەی ئەنجامدان یان دواخستنی هەڵبژاردنەكان كە بڕیارە ساڵی ئایندە بكرێت لەنێوان ئەندامانی پەرلەمان روویداو بۆ یەكەمجار بەشێوەیەكی فەرمی ئەم مەسەلەیە گفتوگۆی لەبارەوە كراو و كەوتە ناو ناوەندەكانی میدیا و ئیتر لەقۆناغی وتنی ژێر لێوەوە گواسترایەوە بۆ ئاستی یاسایی و ئەم مەسەلەیەش دەكرێ لەئێستا بەدواوە ململانێی توندتر و ئاستباڵای تر بەدوای خۆیدا بهێنێت و بەرەی یار و نەیاری دواخستنی هەڵبژاردنی لێبكەوێتەوە.\nئەوەی كە مەسەلەكەی خستە بەرباس ولێكۆڵینەوە، داخوازی هاپەیمانی یەكێتیی هێزە عیراقیەكان بوو كەكۆكراوەی پێكهاتەی سونەكانن لەناو پەرلەمان و بەرۆشنی نوێنەرەكەیان داوای كرد هەڵبژاردن لە پارێزگاكانیان دوابخرێت تا ئەوكاتەی كەحكومەت ئاوارەكان دەگەرێنێتەوە و كەشوهەوایەكی لەباری ئەمنی و سیاسی و ئاوەدانی و ئابووری بۆ ناوچەكانیان دەگەرێنێتەوە و دواتریش ناواخنی ئەم داواكاریە لەشێوەی رەشنوسێكدا دەنگی پێویستی ئەندامانی پەرلەمانی بەدەستهێناو بەمەش پەرلەمان كەوتە دوالیزمیەكی ئاشكراوە بەوەی كە چەند خولەكێك پێشتر دەنگمان دابوو بە دەمجكردنی هەردوو هەڵبژاردنی پارێزگاكان و پەرلەمان لە یەك كاتدا. كەواتە دەكرێت بپرسین ئەگەر هەڵبژاردنی پەرلەمان دەستووریەو توانای دواخستنی نەبێت و بریاڕیش بێت هەردوو هەڵبژاردنەكە لەیەك رۆژدا بكرێت ، ئەوا خێرە بۆ پارێزگاكان دواخستنی هەڵبژاردن حەڵال و بۆ پەرلەمان حەرام بێت ؟! خۆ ئەگەر ناسەقامگیری ئەمنی و مەسەلەی ئاوارەكان بێت ئەوا ناوچە هەمان شوێنە و نالەباریش هەمان جوگرافیایە ، مەگەر نا دەتوانین بڵێین ماستەكە گوریسێكی تیایە و سەری گوریسەكەش كەركوكە. بەڵام بابزانین چۆن؟\nبەدرێژایی هەر چوار دانیشتنەكەی پەرلەمان لەهەفتەكەدا نەتوانرا تەوافوقی نێوان پێكهاتەكانی كورد و توركمان و عەرەب دەستەبەر بكرێت سەبارەت بەمادەی 37 كەتایبەتە بەهەڵبژاردنی ئەنجومەنی پارێزگای كەركوك ، ئەمە سەرباری دوو گێمی گفتوگۆی نێوان لایەنەكان بەسەرپەرشتنی سەرۆك پەرلەمان، هەربۆیە باشترین بیانو بۆ خۆدزینەوە لە هەڵبژاردنی كەركوك هێنانە پێشەوەی مەلەفی ناوچەی گەرم و تێكەڵكردنیەتی لەگەڵ پارێزگاكانی موسڵ و ئەنبار و دیالی و سەلاحەدین بۆ ئەوەی بەیەكجاری كەركوك و كەركوكیەكان مەحرومبكرێن بۆ جاری چوارەم لەهەڵبژاردنی ئەنجومەنی پارێزگاكان.\nلەڕەهەندێكی دیكەوە، دواخستنی هەڵبژاردنی نوێنەران پێشینەیەكی مەترسیداری پرۆسەی سیاسیەو گورزێكی كوشندە دەبێت كەبەر كەمەری دیموكراسیەت و مەسەلەی دەساودەستكردنی دەسەڵات دەكەوێت لەعیراقدا و پێشێلكردنی رۆشنی دەستوورە. ئەمەش دەبێتە هۆی دروستبوونی بۆشایی دەستووری ، هاوشانی بۆشایی ئەمنی و ناكۆكی سیاسی و فەشەلی ئیداری و خزمەتگوزاری و شێرپەنجەی گەندەڵی و رۆتین دواجار هەموو ئەمانە عیراقی نوێ ، عیراقەكەی دوای سەدام حسین دەگەرێنێتەوە بۆ چوارگۆشەی یەكەم.\nپێدراوەكانی سەرەوە لەكاتێكدایە كە تاقانە هەرێمە فیدراڵیەكەی عیراق (كوردستان ) بەهۆی قوڵبوونەوەی كێشەكانی و كەڵەكەبوونی قەیرانەكانی لەگەڵ بەغداد سەرگەرمی ئامادەكاریە بۆ ئەنجامدانی ریفراندۆم و جیابوونەوەی لەعیراق و هەربۆ ئەم مەسەلەیەش لەم هەفتەیەدا وەفدێكی هەرێم دەگاتە پایتەخت و بەجدی پێیان دەڵێن خواحافیزیتان لێدەكەین.\nلەم سۆنگەوە ئەنجومەنی نوێنەرانی عیراق، بەرپرسیاریەتی گەورەی مێژوویی لەسەرشانە و وەك مەرجەعی باڵای پرۆسەی سیاسی، دەبێت خێراتر و بەجورئەتەوە هەنگاوی لێبڕاوانە بگرێتەبەر و مەسەلە هەستیارەكانی هەڵبژاردنی ئایندەو دۆخی ئەمنی و گەڕانەوەی متمانەی سیاسیی بۆ پێكهاتەكان و كێشەكانی نێوان هەولێر و بەغداد بە پرسی ریفراندۆمەوە بكاتە ئەجێندای بنەڕەتی كارەكانی و دەرچەی یاسایی و دەستووری بۆ بدۆزێتەوە ، ئەگەر نا كار لەكارترازاوە و پێناچێت رەوتی رووداوەكان جارێكی دیكە بۆ دواوە بگەرێنەوە.


هەموو هێلكەكان مەخەنە سەبەتەی بەغداوە\nعارف قوربانی 21/08/2019 514 جار خوێنراوەتەوە\nلە سەروبەندی هاتنی ئەمریكا بۆ ناوچەكە و رووخاندنی رژێمی سەدام، ستراتیجی كورد روو لە بەغدا بوو. بە ئەندازەیەك كە زۆر دۆستی كورد و چاودێری بیانی تائێستاش لۆمەی سەركردایەتی كورد دەكەن لەوەی كوردستان نیمچە دەوڵەتێكی سەربەخۆ بووە و لەگەڵ كەوتنی رژێمەكەی سەدامدا، تەسلیم بە بەغدایان كردەوە.\nگەرچی كوردستان لە ستراتیجی رووكردنە بەغدا دەستكەوتی زۆری هەبوو، بەڵام دوای چەند ساڵێك راستییەكی مەترسیدار دەركەوت كە بە كەوتنی سەدام كۆتایی بە عەقڵیەتی شۆڤینی و فاشیزمی عەرەبی نەهاتووە. بۆیە كورد تووشی نائومێدییەكی گەورە بوو، بەتایبەتیش كە ئەوانەی هاتبوونە سەر حوكم و سەرچاوەی نائومێدیەكەی كوردستان بوون، كەسانێك بوون وەك كورد قوربانیی دەستی فاشیزمی بەعس بوون و هاوپەیمانی كورد بوون لە رووخاندنی ئەو رژێمە و هاوبەش بوون لە دروستكردنەوەی دەوڵەتە نوێیەكەیان. وەلێ زۆر زوو ئەو وێنایەیان لە خۆیاندا بەرجەستە كرد كە ئەگەر هەمان هەلومەرج و هەمان دەسەڵاتی سەدام بۆ ئەوان بڕەخسێ، لە سەدام زیاتر دەكەن بەرامبەر بە گەلی كوردستان.\nئەم نائومێدبوونەی كورد لە بەغدا، هەرێمی كوردستانی ناچار كرد بەدوای دەروازەی دیكەدا بگەڕێ. بەجوهدی زۆر و بەسازشكردن بۆ توركیا دەرگایەكی بەڕووی خۆیدا كردەوە كە ئومێدی ئەوەی لەسەر دروست بوو قەرەبووی دەرگا داخستنەكەی بەغدای بۆ بكاتەوە. لەو سەروبەندەدا كە هەموو ئومێدەكان لەسەر توركیا هەڵچنرابوون، رەخنە و سەرنجێكی زۆر رووبەڕووی كوردستان دەكرایەوە و زۆر بوون ئەوانەی لە ناوخۆ و دۆستی دەرەكیش ئامۆژگاریی كوردیان دەكرد بەوەی هەموو هێلكەكان نەخەنە سەبەتەی توركیاوە. بەتایبەتیش كە هاوسەنگی بەرژەوەندیی هەرێمایەتی لەسەر حسابی ئێران بە قازانجی توركیا بوو. هەرچەندە لەمەشیاندا سەرەڕای دەستكەوتگەلێكی زۆر بۆ كوردستان، بەڵام لە شەڕی داعش و رووداوەكانی 16ی ئۆكتۆبەردا، توركیاش هاوشێوەی بەغدا كوردستانی نائومێد كرد.\nهەرێمی كوردستان دوای نائومێدبوونی لە توركیا و بەشێكیشی بەهۆی لێكەوتەكانی دوای داگیركردنەوەی ناوچە كوردستانییەكانی دەرەوەی ئیدارەی هەرێم، وەك حاڵەتێكی ناچاری جارێكی تر رووی لە بەغدا كردووەتەوە. سەرەڕای ئەو خوێندنەوە و هەڵسەنگاندنە دەقیقەی بەغدا كە لە دوورمەودادا مەترسییەكانی لە سەدام كەمتر نابن بۆ كوردستان، لانیكەم بۆ ئێستا كورد بژارەی تری ئەوتۆی لەبەردەست نییە. هەرچەندە هاتنە سەر حوكمی (عادل عەبدولمەهدی) بۆ كورد و بۆ بەغداش قۆناغێكی تازەی هێناوەتە پێش، گرنگە هەرێمی كوردستان سوود لەم دەرفەتە وەربگرێت و ئەوەی قابیل بە چارەسەرە هەنگاوی پێویستی بۆ بنێت، بەڵام لێرەشدا سیاسەتی دروست ئەوەیە كە پەند لە هەڵەكانی رابردوو وەرگرین و ئەمجارە هەموو هێلكەكان بەتەنیا نەخەینە سەبەتەی بەغداوە.\nدوای كەوتنی سەدام، بۆ ماوەیەك ئەیاد عەللاوی سەركردایەتی بەڕێوەبردنی عێراقی كەوتە دەست، ئەو ماوەیە كوردیش پەیوەندییەكانی لەگەڵ بەغدا باڵای دەكرد و ئومێدی زۆر لەسەر عەللاوی هەڵچنرا. بەڵام زۆری نەخایاند جەعفەری هات و بەدوای ئەویشدا مالیكی و پاشان عەبادی وەك سێكوچكەیەكی دەسەڵات و حوكمی تائیفی، ریسی خەونەكانی كوردیان كردەوە بە خوری و ئەوەی بە هەشتا ساڵ حوكمی تاكڕەوی و دیكتاتۆرییانەی سوننە لە عێراق بە پێنج جار جینۆسایدكردنی كوردیشەوە بۆیان نەكرا، حوكمی سێكوچكەی (دەعوە) بە كەمتر لە 10 ساڵ حوكمڕانی، كوردستانیان ناچار كرد بەدوای رێگای دەربازبوون لە عێراق بگەڕێت.\nبۆیە هاتنی عادل عەبدولمەهدیش ناكرێ زۆر ئومێدی لەسەر بینابكرێت. چونكە ستراتیج و ئامانجی لەگەڵ تەشەیوع یەك ناگرێتەوە، لەبەر ئەوە بەدوور نازانرێت لە هەر دەرفەتێكدا لە دەسەڵات دووری بخەنەوە. لە حاڵەتێكدا ئەگەر كابینەكەشی بەردەوام بوو، هێشتا هەر ناكرێت پێمانوابێت هەموو كێشەكانی نێوان هەولێر و بەغدا لەسەر دەستی ئەو چارەسەر دەبن. لەگەڵ ئەوەی لەڕووی واقیعییەوە بەغدا و كوردستان پێویستیان بەوەیە كەشێكی ئاسایی و دۆستانە لەنێوانیان هەبێت.\nسەرۆك وەزیرانیش وەك دۆستێكی كورد دەخوازێت شانازی ئەوەی هەبێت كە چارەیەك بۆ كێشەكان بدۆزێتەوە. لە هەرێمی كوردستانیشەوە هەمان هیوا و مەیل هەیە بۆ بەغدا، بەڵام نابێت ئەوەش لەبەرچاو نەگرین كە كێشەكان قووڵ و ئاڵۆزن. مەلا مستەفا چوار ساڵ لە 1970 بۆ 1974 خەریكی گفتوگۆ بوو. مام جەلال لە ناوەڕاستی هەشتاكاندا نزیكەی دوو ساڵ بەڕێی بەغداوە بوو. لە دوای ساڵی 1991یش بەرەی كوردستانی بەنوێنەرایەتی هەموو گەلی كورد درێژەی بە دانوستاندن دا، سەرئەنجام هەموو هەوڵەكان بێئاكام بوون. تەنانەت دوای كەوتنی سەدام و چوونی كورد بۆ بەغدا و بەشداریی راستەقینەی لە نووسینەوەی دەستوور و لە حوكمڕانیی وڵاتەكەش، ئەنجامەكەی روون بوو كە كێشەكان و لێكەوتەكانی قووڵتر بوونەوە.\nدەكرێت بەشێك لەو كێشە تازانەی لە چەند ساڵی رابردوودا لە نێوان هەولێر و بەغدا دروست بوون، وەك كێشەی پشكی هەرێم لە بودجەی گشتی، جۆر و چۆنێتی مامەڵەكردن لەگەڵ كێشەكانی نەوت، ئەمانە بە یاسا یان بە رێككەوتنی سیاسی چارەسەریان بۆ بدۆزرێتەوە، هەرچەندە ئەمەش ئەگەرێكی لاوازە، چونكە هەر رێككەوتنێك بێتە ئاراوە لەنێوان هەولێر و بەغدا، حكومەتی بەغدا زۆرینەی هیچ كوتلەیەكی پەرلەمانی لەپشت نییە و دەشێ حیزبەكان لەڕێگەی فراكسیۆنەكانیانەوە رەتیبكەنەوە. ئەگەر وەك دۆخێكی تاكتیكی و بۆ زیاتر وابەستەكردنی هەرێم بە بەغداوە ئەوەشیان كرد، بەڵام جەوهەری كێشەی كورد لە عێراق نەوت و پارە نییە. كێشەی خاك و ناسنامەیە. كێشەی نەمانی متمانەیە، ترسە لە دووبارەبوونەوەی جینۆساید. بەغدای ئێستا هیچكام لەمانەی پێ چارەسەر ناكرێت و ناتوانێ دڵنیایی بۆ كورد بگەڕێنێتەوە.\nبۆیە گرنگە هەرێمی كوردستان بە بەرچاوێكی روونەوە بچێتەوە بۆ بەغدا. ئەوەی لەبەرچاوبێت كە دۆخی ئاسایی و پەیوەندیی تەندروست و مامەڵەی دۆستانە لە عێراق دەڵەمەیە و وەك حاڵەتێكی بەردەوام ناچەسپێ. دەبێت پلانی یەك و دوو سێی هەبێت. كەڵك لە ململانێی زلهێزەكان لە راگرتنی هاوكێشەی ئەم ناوچەیە وەرگرێت، هەروەها پێویستە بە سیاسەتێكی ترەوە بەڕەچاوكردنی بەرژەوەندیی هاوبەش و راگرتنی هاوسەنگیی هێزە هەرێمایەتییەكان، دەرگاكانی تری تاران و ئەنقەرە و دیمەشق و رۆژئاوای كوردستانیش لەبەرچاو بگرێت. ئەگەر ئەمە نەكات و تەنیا بەهیوای بەغدابێ، وەك كورد دەڵێت رۆژێك دێت بەبێ شێو سەردەنێتەوە.


له درێژه‌ی كاره ئه‌كادیمییه‌كانی خۆیدا، " پ. ی. د. ئه‌بووبه‌كه‌ردێوانە حه‌مه‌د" مامۆستا لە بەشی زانستە کۆمەڵایەتییه‌كانی فاكه‌ڵتی په‌روه‌رده، توێژینه‌وه‌یه‌كی به ناونیشانی (كتاب التاریخ للعلامة ابن ادم البالك قسم حیاة الامام محمد الجواد دراسة وتحقیق)، لە گۆڤاری زانستی ( کۆلیژی ئادابی زانکۆی بەغدا )، بڵاوكرده‌وه.\nدرێژەی بابەت: مامۆستایه‌كی فاكه‌ڵتی په‌روه‌رده تویژینه‌وه‌یه‌كی بڵاوكرده‌وه\nله نوێترین چالاكی ئه‌كادیمی خۆیدا، مامۆستای به‌شی ده‌روونزانی فاكه‌ڵتی ئاداب "د. كاروان كاكه‌برا كاكه‌مه‌د"، توێژینه‌وه‌یه‌كی به ناونیشانی (The Effect of Cognitive Behavioral Therapy in Reducing Social Anxiety Among Adult Stutters) له گۆڤاری زانستی (Technium Social Sciences Journal) بڵاوكرده‌وه.\nدرێژەی بابەت: مامۆستایه‌كی فاكه‌ڵتی ئاداب توێژینه‌وه‌یه‌ی بڵاوكرده‌وه\nلە نوێترین و دواین کاری زانستی و ئەکادیمی خۆیدا، "پ.ی. د ئەیاد نووری فەقێ" کە هاوکات یاریدەدەری ڕاگری فاکەڵتیی زانستە بۆ کارووباری زانستی، توێژینەوەیەکی بە ناونیشانی(Depositional Environment of the Upper Triassic Baluti Formation in Gara Anticline, Kurdistan Region, North Iraq: Insight from Microfacies and Biomarker Characteristics) لە گۆڤاری (Iraqi Geological Journal) بڵاوكرده‌وه، کە لە لیستی سکۆپەس ئیندێکس کراوە بڵاوکردەوە،و خاوەنی سایتسکۆری ١.١ ە.\nدرێژەی بابەت: توێژەرێکی فاکەڵتیی زانست توێژینەوەیەک بڵاودەکاتەوە\nبەشداری سێ مامۆستای زانکۆی سۆران لە کۆنفرانسێکی نێودەوڵەتی\nبڵاوکردنەوەی توێژینەوەیەکی زانستی لە لایەن دوو مامۆستای بەشی ئەندازیاری شارستانی\nمامۆستایه‌كی فاکەڵتیی زانست توێژینەوەیەکی زانستی بڵاوكرده‌وه\nپەڕەى 22 لەکۆى 182 پەڕەدا


پلان داڕشتن بۆ سڕینەوەی گرووپێک لە عێراق، شکست دێنێت - Mehr News Agency\nAP ١٤٠٠ Aban ٢٩ ٠٩:٥٩\nNews Code 40029\nبە ڕاپۆرتی ئاژانسی هەواڵی مێهر لە فرات نیوز، ئەبو حسێن حەمیداوی ئەمینداری گشتی کەتیبەکانی حزبوڵڵای عێراق لە لێدوانێکدا بە ئاماژە بە هەوڵەکان بۆ هەڵوەشاندنەوەی حەشی شەعبی جەختی کرد: پلان داڕشتن بۆ لەناوبردنی گرووپێک لە عێراق، لەگەڵ شکست بەرەوڕوو دەبێتەوە.\nبە پێی ئەم ڕاپۆرتە، ناوبراو هەروەها ئاماژەی کردە سەر هەڵبژاردنی پەرلەمانی پێشوەختە و وتی: هەندیک لە وڵاتەکان لە بواری ساختەکاری لە ئەنجامی هەڵبژاردنەکانی پێشوەختەی پەرلەمانی عێراق بەشداریان هەبووە. لەم نێوانەدا، هەندیک لایەنی دەرەکیش بۆ گەش کردنەوەی ئاگری شەڕی ناوخۆیی لە عێراق هەوڵ دەدەن.\nناوبراو هۆشداریی دا کە گەش بوونەوەی ئاگری شەڕی ناوخۆیی لە عێراق، ئەمریکا، عەرەبستان و ئیسرائیل لە ئاگردا دەسووتێنێت.\nماوەیەک لەمەوپێش، شێعخ قەیس خەزعەلی ئەمینداری گشتی بزووتنەوەی عەسائیب ئەهلی حەق لەگەڵ جنین هانس پلاسخارت نوێنەری نەتەوەیەکگرتووەکان بۆ کاروباری عێراق، دیدار و گفتوگۆی کرد. پرسی گفتوگۆی دوولایەنەکە ئەنجامی هەڵبژاردنەکانی پەرلەمانی ئەم دواییە لە عێراق بووە.


له‌به‌ر ئه‌م هۆكارانه فیستڤاڵى گه‌لاوێژ نه‌كرا\nبه‌هۆی كاریگه‌ری رووداوه‌كانی 16 ئۆكتۆبه‌ر و ڕاگرتنی گه‌شته ده‌ره‌كییه‌كانی فڕۆكه‌خانه‌كانی هه‌رێمی كوردستانه‌وه نه‌توانرا خولی 21ی فیستیڤاڵی گه‌لاوێژ ئه‌نجام بدرێت\nته‌لعه‌ت تاهیر،جێگری سه‌رۆكی بنكه‌ی ئه‌ده‌بی ڕووناكبیری گه‌لاوێژ ،ده‌رباره‌ی ئه‌نجام نه‌دانی خولی 21ی فیستڤاڵی گه‌لاوێژ ، له لێدوانیكیدا بۆ ئاڕاسته وتی: "هه‌موو ئاماده‌كارییه‌ك بۆ خولی 21ی فیستڤاڵی گه‌لاوێژ كرابوو،بابه‌ته‌كان به‌ده‌ستمان گه‌یشتبوون،چیرۆك و شعری و لێكۆلینه‌وه‌كان درابوونه لیژنه‌كان و جیاكرابوونه‌وه و ناوی به‌شداربووه‌كانمان به‌فه‌رمی بڵاوكردبۆوه".\nئاماژه‌ی به‌وه‌شدا "به‌هۆی ڕاگرتنی گه‌شته‌كانه‌وه، میوانه ده‌ره‌كییه‌كانی فیستڤاڵه‌كه نه‌یانتوانی بێن ،میوانه‌كانیش بۆ فیستڤاڵه‌كه گرنگ بوون ، چونكه وابڕیاربوو دالۆگی كوردی _ڕووسی\nئه‌نجام بده‌ین ،میوانه‌كانی ڕووسیا ناونیشان و بابه‌ته‌كانیشیان بۆ ناردبوون،ئه‌و وه‌فده كه له وه‌زاره‌تی روسیا ده‌ستنیانكرابوون.\nجێگری سه‌رۆكی بنكه‌ی ئه‌ده‌بی و ڕوناكبیری گه‌لاوێژ،ئه‌وه‌شی ئاشكرا كرد: ئه‌گه‌ر گه‌شته ده‌ره‌كیه‌كان فڕۆكه‌خانه‌ی هه‌رێم ده‌ست پی بكاته‌وه بارودۆخ باش بیت له مانگی نیسانی ساڵی داهاتوو فیستڤاڵه‌كه ئه‌نجام ده‌ده‌ین.\nباسی له‌وه‌ش كرد كه داوایان له‌و شاعیر و چیرۆك نووس ولێكۆڵه‌ران كردووه ،كه ئه‌و بابه‌تانه‌ی بۆ فیستڤاڵه‌كه نادبوویان قبوڵكرابون بڵاوی نه‌كه‌نه‌وه،بۆ ئه‌وه‌ی هه‌ر به موڵكی فیستڤاڵ بمینێته‌وه،چونكه‌لیژنه‌كان بڕیاریان له خه‌ڵاته‌كانیشداوه".\n800 جار خوێندراوه‌ته‌وه\n12/5/2017 1:01:09 PM


لەسایەى حكومەتى یەگرتوى كوردستان كە چەند ساڵیك لەمەو بەر یەكێتى و پارتى ڕایانگەیاند بڕیاربوو هەموو وەزارەتەكان بە شێوەیەكى یەكگرتوو لە حكومەتێكدا كۆبكەنەوە و چیتر دیاردەى دوو ئیدارەیى نەمێنیت و خەڵك هیوایەكى زورى بەوە بوو كە ئیدارەیەكى بەهێزو تەكنۆكرات لە وەزارەتەكاندا پەیڕەو بكرێت و دیاردەى واستەو خزم خزمینە كەم بكرێتەوە یان بنەبڕ بكرێت بەڵام ئەونەى نەبرد هەموو ئەو بەڵێنانەى كە دابویان بە خەڵك درۆ دەرچوو نە لێهاتوویى كرایە پەیڕەو نە واستە و خزم خزمێنە بنەبڕكرا یەكێك لەو وەزارەتانەى كە یەكى نەگرتەوە وەزارەتى دارایى بوو . وەزارەتى دارایى حكومەتى سلێمانى وەزارەتێك نەبووە لە ئاستى هەموو لێهاتویەدا بێت كە زاڵ بێت بەسەر بەسەر هەموو ئەو كێشانەدا كە ڕوى داوە وەزارەتێك نەبووە كە هەلسێت بە دانانى نەخشەو پلان بۆ بەرەو پێش بردنى هەرێم لەڕوى ئابورى و داراییەوە بەتەنها وەك دەزگایەك كارى كردووە بوو دزین و تەخشان و پەخشان كردنى بودجەى حكومەتى سلێمانى . ئەم هەموو گەندەڵییە تەنها هۆكارێكى هەیە ئەویش لێنەهاتویى ئەو كەسانەى كە ئەم وەزارەتەو دەزگاكانى و بانكەكانى بەڕێوە ئەبەن كە تاكە پێوەر بۆ گەیشتن بە لێپرسراویەك حیزبیبونى ئەو كەسەیە . كەسە حیزبیەكانیش ئەو كەسانەن كە لێهاتوو نین و ئەم وەزارەتەیان توشى چەندە ها گەندەڵى كردووە باشترین نمونەش ئەو خەلەلە گەورەیە بوو كە لە فەرقى موچەى موچەخۆرەكاندا لە وەزارەتى دارایى سلێمانى دروست بوو كە ئەوپەڕى نا شارەزایى وەزیرو جێگرەكانى و بەڕیوەبەرە گشتیەكانى ئەو وەزارەتەى دەرخست .\nواستەو خزم خزمێنەیەكى زۆر لەم وەزارەتەدا هەیە كە بە شێوەیەكى زەق دیارە وە سەرجەم فەرمانبەرانى وەزارەت و بانكەكانى نیگەران كردووە بە شێوەیەك كە ژن و كوڕو خوشك و خوشكەزا و برازاو خزمەكانى خۆیان لە پێشى پێشەوەن بۆ وەرگرتنى پۆستى باش و ناردنیان بۆ ئیفادى ئەو شوێنانەى كە خۆشە . كەسى وا هەیە چوار جار ئیفاد كراوە بۆ دەرەوە لەبەر ئەوەى خزمى نزیكى وەزیرە یان دۆستى وەزیرو مودیر عامەكانن .\nبەرنامەى تواناسازى كە دكتۆر بەرهەم داینا بۆ ئەوەى دیاردەى واستە و واستەكارى نەهێڵێت ئەویش بە پێدانى فۆرم بە فەرمانگەكان بۆ ئەوەى چانسێكى تر بدەن بەو فەرمانبەرانەى كە نمرەیان بەرز بووە لەكاتى تەواو كردنى بەكەلۆریۆس و هەڵبژارنى باشترینیان ئەویش بە پێى نمرەكانیان بەس توانیان بۆ ئەمەش فێلیك بدۆزنەوە ئەویش كەلەكاتێكدا فۆرمەكە گەشتوەتەبانكەكان بەكەسیان نەوتووە تەنها بەو كەسانە نەبێت كە مەبەستیانە و خزم و نزیكى خۆیانن وە هیچ لە فەرمانبەرانى تریان ئاگادار نەكردۆتەوە لە گەشتنى فۆرمەكان لە ئەنجامدا ناوى ئەو چەند كەسە كەناردویانە بە قبول هاتوەتەوە كە یەكێكیان خزمى وەزیرەو ئەوانى تریش هەریەكەو بەشیوەیەك خزمى مەسئولێكە . وەرن سەیرى مێشكى ئەم گەندەلانە بكەن چۆن فێلێكیان لە حكومەت كردووە . كەسى تیایە زۆر زۆر موستەهەقترە لەمانە بەس بەهیچ شێوەیەك ئاگادار نەكراوەتەوە . هەر ئەم كۆمەڵە پێشتر چەندین جار نێردراون بۆ دەرەوە بۆ دەورە . وە فەرق و جیاوازیەكى زۆر ئەكرێت لە نیوان فەرمانبەراندا بە شێوەیەك ئەوەى كە خزمى مەسئولێك بێت ئەوپەرى حسابى بوو ئەكرێت و بوى هەیە واژۆى چونە سەركار نەكات یان بە ئارەزوى خوى دەوام بكات درەنگ بێت یان زوو بڕواتەوە .\nیەكێكى تر لەو كارانەى كە دەریدەخات كە تا ئێستا بڕیارەكانى وەزارەتەكانى دارایى هەرێم جیاوازە ئەویش بە چونەوەسەرى هەردوو بەڕێوەبەرایەتى بانكى ناوەندى هەرێم لقى سلیمانى و هەولێرە بۆ سەر بانكى ناوەندى عێراق كە هەندێك تایبەتمەندى ئەدات بە فەرمانبەرانى ئەم دوو بانكە لەوانەش زیاد كردنى سیستمى سێ موچەى زیادە بۆ چوار مووچە . ئەم بڕیارە لە لقى بانكى مەركەزى لە هەولێر و دهوك تەنفیز كراوە بەڵام هێشتا لە سلێمانى نەیانداوە وە بەتەماش نین بیدەن چونكە ئەونە كیشەى ئیدارییان هەیە كەناتوانن هیچى لەوى تر جیا بكەنەوە .بەردێك نەزان فڕێیداتە گۆمێكەوە بە چەندین زانا دەرنایەتەوە هەرچەندە هەموو وەزارەت زانایەكیشى تیا نییە . ئەوانەى لەم وەزارەتە شت بەدەستن كەسێكان تیا نییە خەبیر بێت لە بوارەكەیدا یان پلەى ماستە یان دكتۆراى هەبێت .\nبەراِستى بێئومێدیەكى زۆر باڵى بەسەر پڕۆسەى چاكسازیدا كیشاوە . ئەو هەوڵانەى كە ئەدرێت و دراوە بوو چاكسازى لەئاستى تەماحى خەڵكدا نییە . وە هەموو هەوڵێك چاودێرى لەسەر نەبێت لەوانەیە فێڵى لێبكرێت هیوادارم كە بەرپرسانى حكومەت ئەگەر ئەم بابەتەیان خوێندەوە لێكۆلینەوەى لێبكەن جونكە قسەو باسێكى زۆرى لێدەكرێت وە گومان ئەخاتە سەر ئەو بەرنامەیە كە ڕیكلامى زۆرى بوو دەكرێت كە جیاوازى ناهێڵێت .


1/25/2021 3:26:00 PM 268 جار خوێندراوەتەوە\nبۆوەڵامى هەر پرسیارێکى تایبەت بە سەرهەڵدان و قوڵبونەوەى قەیرانەکان و بەردەوامى و دەرئەنجامە ترسناکەکانى، لە چەند بەراوردکاریەکەوە ،دەگەین بەو ڕاستیەى،کەلەدەرئەنجامى فاکتەرە ناوخۆیەکانمانەوە،بەردەوام لە ئیستایەکى فەرامۆشکراو و ئایندەیەکى نادیاردا ژیاوین، لێرەدا تەنها بۆ خوێندنەوە و شیکردنەوە،به پشت به‌ستن به‌ڕاستیە مێژوییەکان ده‌توانین ئەوە بڵێینکە لە ژێر چەترى سالارێتیە حیزبیەکاندا،نایاسایانەو نادیموکراتیانە و نانیشتیمانیانەحوکم کرا،بۆیە لەفراوانبونى بازنەى گەندەڵیەکان و قەیرانەکانەوە،بەردەوام بازنەکانى نائومێدى و نائارامى و بێمتمانەیش لە فراوان بوندا بون و دەبن .\nلە ساڵانى ١٩٩٢-١٩٩٣ ،کە زۆرینەى هاوڵاتیان بۆ نەبونى کۆى خزمەتگوزاریەکان و خراپى گوزەرانیان بە ئاشکراو بە نەهێنى دەنگى ناڕەزایەتیاندەبینراو دەبیسترا،لەو قۆناغەدا کە هەموان سەرگەرمى بیرکردنەوەى ئازادى بوین،کەمیى داهات کە تەنها گومرگ بوو ،وە کەمى بودجە و جێگیرنەبونى تەواوى دامو دەزگاکان و ئابڵوقەى ئابورى و بەردەوامى جەنگ،بوونە وەڵامبۆ کپکردنەوەى ناڕەزایەتیەکان، لەو تەمەنەى ساوایەتى حکومەتى حیزبایەتیدا،خەڵک نەک هەر بۆ داواکارى تەواوى مافەکانیان بێدەنگ بون،بەڵکو بونە هاوکارێکى باش،بەداخەوە بۆ پاداشتى ڕازیبون بەنەبونى خزمەتگوزاریەکان، لەبرى دەستپێکى بەرنامەڕێژى و کارى کردارى بۆ بوژانەوە وبنیاتنان،لە نێو بۆنى خوێندا بوغزو ڕق وقین وتاڵانکارى و سەپاندنى سالارێتیەکان بەردەوامیان پێدرا، لە گەڕى دوەمى شەڕى ناوخۆوە،هەتا ئیمڕۆش لەم ڕەوشى بەناو ئاشتى و حکومەداریەدا ڕەوایەتى مێژوى حیزبى جێگاى ڕەوایەتى گەلى گرتوەتەوە، لەدوو زۆنى زەرد وسەوزى دەسەڵاتداریەوە، هێزی مرۆیی وكه‌رته بەرهەمهێنەرەکان وخزمه‌تگوزاریەکان زیاتر په‌كیان كه‌وت،هەر بۆیە لە سستکردن وسڕینەوەى بیرکردنەوە نیشتیمانیەکانەوە،حکومەتداریمان گەڕایەوە بۆ خالى سفر.*لە وساڵانەدا کە کێشەى کارەبا یەکێک لە قەیرانەکان بوو،بە یەک سەرچاوەى بەرهەمهێنانەوە چەند سەد مێگاواتێک كاره‌بای حكومی ناجێگیر هه‌بوو،لە ئێستادا کە لە چەندین سەرچاوەى بەرهەمهێنانەوەتوانای وه‌به‌رهێنانی وزه‌ی كاره‌با هه‌زارەها مێگاواته،کەچى کێشەى کارەبا هەر بەردەوامە؟\n*له و سەردەمەدا خه‌ڵك به گاڵۆن نه‌وتی ده‌كڕی، ئێستا رۆژانه حکومەتى هەرێم خاوه‌نی سەدان هه‌زار به‌رمیل نه‌وت وسه‌دان هه‌زاران مه‌ترسێجاگازی سروشتیە،کەچى قەیرانەکانى سوتەمەنى و ئابورى و نەبونى خۆشگوزەرانى نەتەوەیى هەر بەردەوامن؟\n*لەو ساڵانەدا کە کێشەى کەمى بودجەهەبوو،تەنها دوو دەروازەى گومرگى و هاوکاریە دەرەکیەکان بۆ ئاوەدانکردنەوە،سەرچاوەى داهات بون،لەدواى ڕوخاندنى بەعسیەکان،ولە دواى ڕاگەیاندنى ئابورى سەربەخۆوە،کە سەرچاوەى داهاتمان بریتى بوون لە ( بەشە داهاتمان لە بەغداد و هاوکاریە سەربازى و مەدەنیە دەرەکیەکان و داهاتە ناوخۆیەکان و خاڵە سنوریە فەرمى و نافەرمیەکان وداهاتە نەوتیەکان و داهاتى فرۆکەخانەکان و.....هتد)،کەچى ڕۆژ لە دواى ڕۆژ قەیرانە سیاسى و ئابوریەکان سامناکانەتر قوڵتر بونو دەبنەوە؟\nبەڵێ هه‌تا بیری لێبکەینەوە،لەکۆى کایە سیاسى، ئابورى،کارگێڕیەکانەوە ده‌توانینبەراوردکاریەکان بژمێریت، ڕەنگە بەشێک لە خوێنەرانیش بە تایبەت مەست بووە سالارێتیە حیزبیەکان،بەراوردکاریەکان ناوبنێن گەشە و چڕى دانیشتوان و بەردەوامى هەڕەشەکان،ئەىلە خۆتان ناپرسن چ پێوه‌رێك ڕەوایى دەبەخشێ بەوەى کە لەگەڵ گه‌شه‌دا، قه‌یرانەکانیش بەردەوام بن ،ئەى لە خۆتان ناپرسن کامانەن ئەو بەربەستە سیاسى و ئابورى و کارگێریە نیشتیمانیانەى کە بەر بە هەڕەشەکان بکرن . ئێمە کە خاوه‌نی مێژووی دێرین،گه‌لی ره‌سه‌ن،زمانی ره‌سه‌ن،كولتوری پێكه‌وه‌ژیانین،ئێمە کە خاوه‌نی خاکى بەپیت و سه‌رمایه‌ى مرۆیی هێزی كارین، ئێمە کە لە هەردوو کەرتى گشتى و تایبەتدا خاوەن دەیان زانکۆین و بەرهەمى زانکۆکانیش سەدان پرۆفیسۆرو هەزارەها پلەى زانستى جۆراوجۆرین،ئێمە کەبەچەندایەتى لە بوارە سیاسى و کارگێڕى و سەربازى و مەدەنیەکاندا خاوەنى هەزاراها ڕێکخراو دامودەزگاى کەرتى گشتى و تایبەتین، ئێمە کە لە بوارى ڕاگەیاندنیشدا بەزمانى خۆمان خاوەن سەدان دەزگاى میدیایى جۆراوجۆرى حیزبى و ناحیزبى و هەزاران کتێب و سەرچاوەى زانستین.ئەمانە ئەگەر بەشێک بن لە خەرمانى گەشە ،ئەى بۆ بەردەوام لە هاوکێشەکانى گەندەڵى و خیانەت و سالارێتى و قەیرانداین؟\nوەڵامەکەڕوونە لەگەڵ هەموو گەشەکردنێکى بەناو نیشتیمانى و بەناو مەدەنیدا،ڕەوشى یەکتر شکاندن و یەکترقبوڵنەکردنەکان بەردەوامن، حیزبەکان و تایبەتتر باڵادەستەکانیان،بەردەوام لە هەوڵى دروستکردنى دەسەڵاتى حیزبى و بنەماڵەیى و ناوچەیى و کەسیدان،نەک هەنگاوى جدى بۆ دامەزراندنى دامەزراوە نیشتیمانیەکان، لە ڕەوشى ڕەوایدان بە سالارێتیەکاندا حیزبەکان،لە برى کادیرى پیشەیى نیشتیمانى،بەردەوام کادێرى حیزبى پەروەردە دەکەن،هەر بۆیە نا ڕۆشنبیرە نا نیشتیمانیەکان لە قسەو باسى گەندەڵى و خیانەت و قەیراندا، لە بازنەى خۆنواندنە سالارێتیەکانەوە نەخوێندنەوە و نەشارەزایى و خۆدزینەوەیان پێوەدیارە. بە کورتى بەداخەوە هەرچەند کات درەنگە،بەڵام هەر کات لەژێر دروشمى بەردەوامى ژیاندا، لە بازنەى قەیرانەکاندا،پرسى بۆچى هەموانى کۆکردەوە ،ئه‌وكات كلیلى ئامرازەکانى پرس،ده‌مانبات بۆ کردنەوەى دەرگا داخراوەکان،دەرئەنجام بۆ نەوەکانى ئایندەمان لە برىهاوکێشەى (سەپاندنى سالارێتى× قەیرانەکان ×تەمەنى حوکمڕانى)یەکسان بێت بە سفر)،هاوکێشەى (دیموکراتى × چاکسازى ×خۆشگوزەرانى ×سەرەتایەک لە حوکمەتدارى نیشتیمانى) یەکسان دەبێت بە ئیستایەکى باش و ئایندەیەکى ڕوونى بنیاتنراوى نیشتیمانى.


پاڵنەری هەڵكشانی فشارەكانی ئەوروپا بۆ سەر توركیا | KURDPLAT\nپاڵنەری هەڵكشانی فشارەكانی ئەوروپا بۆ سەر توركیا\nکوردپلات 12/10/2020 08:34:00 م ليست هناك تعليقات\nماوەیەكە ئەوروپییەكان فشارەكانیان بۆ سەر توركیا چڕتر كردۆتەوە، لە 26 نۆڤەمبەری ڕابردوو پەرلەمانی ئەوروپا بە زۆرینەی دەنگ پڕۆژەی سەركۆنەكردنی توركیای پەسەند كرد، پڕۆژەكە داوا لە یەكیەتی ئەوروپا دەكات لە لوتكەی ئایندەی یەكیەتییەكەیان كە لە دیسەمبەری ئەم مانگە دەبەسترێت، سزا بەسەر توركیادا بسەپێنن، ئەمەش لە بەرامبەر سیاسەتەكانی دەرەوەی توركیا كە دەیەوێت سیاسەتی ئەمری واقع بەسەر قوبڕس و خۆرهەڵاتی دەریایی ناوەڕاستدا بسەپێنێت و بەرەبەرەش ناكۆكییەكانی لەگەڵ یۆناندا فراوانتر دەكات.\nلە 25 ی نۆڤەمبەری ڕابردوو ئەنجومەنی پیرانی فەرەنسا بڕیاری دانپێدانانی هەرێمی ناگۆرنا كەرەباخی وەك كۆمارێكی سەربەخۆ پەسەند كرد، ئاماژەی بۆ ئەوەش كرد كە سیاسەتە فراوانخوازییەكانی توركیا لە خۆرهەڵاتی دەریای ناوەڕاست و باشوری قەوقاز هەڕەشە لە سەقامگیری ئەو ناوچانە و فەڕەنسا و ئەوروپا دەكات.\nلە 22 ی مانگی ڕابردووش، لە چوارچێوەی پڕۆسەی ئیرینی دەریایی ئەوروپیدا كە نەتەوە یەكگرتووەكان سەپاندوویەتی، كەشتییەكی تیژڕەووی (فیرقاتە) ئەڵمانی كەشتییەكی بارهەڵگری توركیای (ئیم فی ڕۆزلین ئایە) لە دەریای ناوەڕاستدا ڕاستدا ڕاگرت و هەوڵیدا بیپشكنێت، چونكە گومانی ئەوەی لێ دەكرد بە قاچاخ چەك بۆ لیبیا بگوازێتەوە.\nماوەیەكە توركیا گەرەكیەتی دۆخەكە لەگەڵ ئەوروپییەكاندا هێور بكاتەوە، ڕەجەی تەیب ئەردۆغانی سەرۆكی توركیا داوای لە ئەورپییەكان كردووە بەڵێنەكانیان لە بەرامبەر وڵاتەكەیدا جێبەجێ بكەن، وتیشی شوێن و پێگەی ڕاستەقینەی توركیا لە ناو ماڵی ئەوروپییەكان دایە. لە 21 نۆڤەمبەری رابڕدووش ئیبراهیم قالن- ی ووتەبێژی فەرمی سەرۆكایەتی توركیا هەمان هەڵوێستی دووبارە كردەوە.\nدەكرێت هۆكارەكانی ئەو سیاسەتە توندەی ئەوروپییەكان بەرامبەر توركیا لەم چەند خاڵەدا كورت بكەینەوە:\nیەكەم/ پشتیوانی لە ئەندامەكانیان\nئەمەش دوای ئەوە هات كە ناكۆكییەكانی نێوان توركیا لە لایەك و فەڕەنسا و یۆنان و قوبرس لە لایەكی دیكەوە بەرەو هەڵكشان چوون، هۆكارەكەش دۆسییەی گەڕان و پشكنینی توركیایە بە دوای ووزەدا لە خۆرهەڵاتی دەریایی ناوەراستدا، ئەنقەرە گەرەكیەتی لەو ناوچەیەدا لەسەر هەگبە و كەوڵی ئەوروپییەكان برەو بە هەژموونی خۆی بدات، بۆیە ئەنجومەنی پیرانی فەڕەنسا ڕایگەیاند كە بەرزەفڕییەكانی توركیا هەڕەشە لە فەرەنسا و ئەوروپا دەكەن، ئەمەش بۆ یەكیەتی ئەوروپا پرسێكی ستراتیژییە، بە تایبەتیش بۆ دەوڵەتانی باشوری ئەوروپا.\nدووەم/ پارێزگاریكردن لە یەكڕیزی یەكیەتی ئەوروپا\nئەوروپییەكان لەوە دەترسن ناكۆكییەكانیان سەبارەت بە چۆنییەتی مامەڵەكردن لەگەڵ ئەنقەرە تووشی پەرتبوون و دابەشبوونیان بكات و نەتوانن بە بڕیارێكی یەكگرتوو ڕووبەڕووی توركیا ببنەوە، فەرەنسا و نەمسا لەگەڵ ئەوەدان فشاری زیاتر بخرێتەسەر توركیا، ئیسپانیا و ئیتاڵیا پێیان وایە باشترین چارەسەر سازانە لەگەڵ توركیا، ئەڵمانیاش جارێك لەگەڵ هێوركردنەوە و جارێك لەگەڵ جڵەوگیركردنی توركیا دایە، بۆیە لە ئێستادا دەوڵەتانی یەكیەتییەكە دەیانەویت ئەو پەرتبوونەیان چارەسەر بكەن و لە ماوەی ئایندەدا بە بڕیارێكی یەكگرتوو ڕووبەڕووی ئەنقەرە ببنەوە و فشارێكی زیاتریشی بخەنەسەر.\nسێیەم/ يەكهەڵوێستی لەگەڵ ئیدارەكەی بایدن\nچاوەڕێ دەكرێت ئیدارە تازەكەی ئەمریكا بە سەرۆكایەتی جۆ بایدن، سیاسەتێكی توندتر لەوەی دۆناڵد ترەمپ لە بەرامبەر ئەنقەرەدا بگرێتەبەر، پێش بردنەوەی پۆستی سەرۆكایەتی ئەمریكا بایدن ئەو هەڵوێستەی خۆی ڕاگەیاندبوو بەوەی جڵەوگیری سیاسەتەكانی توركیا دەكات. بۆیە یەكیەتی ئەوروپا دەیەوێت پەیامێك بۆ ئیدارە تازەكەی ئەمریكا بنێرێت بەوەی لە بەرامبەر سیاسەتە فراوانخوازییەكانی توركیادا نەرمی نەنوێنێت و بەیەكەوە لەگەڵ ئەوروپییەكان بە توندی ڕووبەڕووی ئەنقەرە ببنەوە.\nچوارەم/ قۆزتنەوەی باری نالەباری ئابووری توركیا\nهەندێك لە چاودێران پێیان وایە پاشەكشەكردنی ئابووری توركیا هەلێكە بۆ یەكیەتی ئەوروپا تاوەكو فشاری زیاتر بخاتەسەر ئەنقەرە، بۆیە یەكیەتییەكە داوای كردووە لە كۆبوونەوەی لوتكەی ئایندەی ئەوروپادا كە لەم مانگەدا سازدەكرێت، سزای قورس بەسەر توركیادا بسەپێندرێت، تاوەكو ئەنقەرە ناچار بكەن پاشەكشە لەو سیاسەتە فراوانخوازییەكانی بكات كە پێشتر لە ناوچەكەدا پەیڕەووی لێ دەكردن.\nپێنجەم/ سنورداركردنی فراوانخوازییەكانی توركیا لە ئەفریقیا\nهەڵوێستی توندی فەرەنسا و ئەوروپییەكان لەوەوە سەرچاوە دەگرێت كە بە تەواوی بۆیان دەركەوتووە كە ئەنقەرە لە هەوڵی ئەوە دایە بوون و هەژموونی پاریس لە ناوچەكە بە گشتی و بە تایبەتیش لە ئەفریقیا بەرتەسك بكاتەوە، لە 20 نۆڤەمبەریش سەرۆكی فەرەنسا لە چاوپێكەوتنێكیدا لەگەڵ گۆڤاری (جۆن ئەفریك) ی فەرەنسی ئاماژەی بەو ڕاستییە كرد و گوتی ئەنقەرە گەرەكیەتی سیاسەتی جۆشدانی ڕقوقینە لە ئەفریقیا بە گشتی و دەوڵەتە ئیسلامییەكانیش بە تایبەتی، دژ بە پاریس برەو پێ بدات، بۆیە هەڵمەتێكی ناشرینكردن و ناوزڕاندنی فەڕەنسای دەستپێكردووە و پارەداریشی دەكات.\nپوختەی قسە ئەوەیە: بە هاتنەسەركاری بایدن و بردنەوەی پۆستی سەرۆكایەتی ئەمریكا، ئەوروپییەكان پێیان وایە لە جاران بەهێزترن، پێشیان وایە بایدن دەتوانێكی هاوبەشێكی ڕاستەقینەیان بێت لە بەرەنگاربوونەوەی سیاسەتەكانی توركیا و جڵەوگیركردنی ڕەفتارە فراوانخوازییەكانی.


You are at:Home»بیروڕا»سایکۆلۆژیاى هەڵبژاردن\nBy nuche.net on\t 2018/09/11 بیروڕا, گرنگ\nد. ڕێدار محەمەد ئەمین، پسپۆڕى نەخۆشیە دەروونیەکان\nئەگەر لە سادەترین پێناسەى سەرکردەدا ، ئەو کەسە بێت ، کە تواناى سەرکردایەتیکردنى کۆمەڵێک خەڵکى هەیە ، ئەوا لە هەناویدا چەند ئاڕاستە و چەمکى جیاواز لەخۆ دەگرێت ، کەوا چەندین خوێندنەوەى سایکۆلۆژى ، سۆسیۆلۆژى ، مۆراڵى ، ئابوورى … هتد پێویستە.\nئەو پرسیارانەى لە بەرامبەر هەڵبژاردنى سەرکردە دەوروژێنن ئەمانەن .\nکێن ئەوانەى دەبنە سەرکردە ؟ جەماوەر تا چەند ڕۆڵى هەیە لە هەڵبژاردنى سەرکردە ؟\nئەو پێوەرانە چین سەرکردەى سەرکەوتوو دیاردەکەن ؟ ئەو پێوەرانە چین ، پێویستە لە جەماوەردا هەبن ، بۆ هەڵبژاردنى سەرکردەى سەرکەوتوو .\n«سەرکردەیەک بۆ هەمیشە»\nئەمە تێڕوانینى گەلى عێراقە بە گشتى بۆ کەسی سەرکردە ، لە وڵاتانى ئێمەدا جەماوەر ئامادەگیەکى خۆڕسکى هەیە بۆ قبوڵکردنى هەتاهەتایى سەرکردە ، لەمەش زیاتر پیرۆز کردن و بەکاریزما کردنى ، ئێمە حەز دەکەین سەرکردەیەکمان هەبێت ، دارعەساى پێغەمبەر (موسا) و پزیشکى پێغەمبەر (عیسا) و سامانى پێغەمبەر (سولەیمان) و تەمەنى پێغەمبەر (نوح) و دانایى و چاکسازى پێغەمبەر موحەمەد ( سەلامى خوایان لێ بێت ) هەبێت . هەمیشە حەز دەکەین وا لە سەرکردە بڕوانین . کەسێکە هەڵە ناکات ، گوناە ناکات ، ناعەدالەتى ناکات ، هەمیشە دادپەروەرە … هتد ، هەر قسەیەکیش ئەو بیکات ، پێشبینى دواڕۆژە و پێویستە بە ئاوەزێڕ بنووسرێتەوە ، ئەگەر لەو دیوى نەستەوە ( لاوعی ) سەیر بکەین ، ئەم تێڕوانینەى ئێمە بۆ سەرکردە لەوە سەرهەڵدەدات ، کە هەموومان لە ناخماندا حەز دەکەین ببین بە سەرکردە ! هەر ئەم حەزەشمان بۆ سەرکردە وامان لێ دەکات ، لە هەموو کەموکوڕى و نەنگیەکانى ببورین !\nخەڵک نایانەوێت هەڵوێستى خراپ بەرامبەر کەسێک بنوێنن ، ڕۆژێک بە ئاواتى ئەوەن لە جێگەى ئەو بن! ئەمەش ئەو هەڵوێستە سەلبیەى خەڵکە وا دەکات دیکتاتۆر لەدایک بێت ، بۆیە دەکرێ بڵێین لەناو جەرگەى هەڵبژاردن دیکتاتۆر لەدایک دەبێت ! جگە لەمە ئەم خوێندنە هەڵەیەى خەڵک بۆ سەرکردە ، واى لێ دەکات ، وا هەست بکات ئەو تاکە سوارو تاکە ڕۆشنبیر و تاکە دانا و شایستەیە حوکمى وڵات بکات،و کەسێکیش وەک ئەو نیە و نابێت ، ئەو تاکە کەسە دۆزەخ و بەهەشتى سەر دونیا دیارى دەکات و لەناوچوونى ئەو قیامەتێکى گەورەیە ، بۆیە ئامادە نیە لە غەیرى ڕەنگى خۆى ، لە غەیرى دەنگى خۆى هیچ ڕەنگێک و دەنگێک قبولڕ بکات . ئەمانە فاکتەرى دروستکردنى سەرکردەى دیکتاتۆرێکن ، ئەو دیکتاتۆرەى کە هەموو ئاواتى ئەوەیە خۆى وەک دیموکراتخواز پیشان بدات !\nئەگەر خەڵک ئامادەگیەکى سروشتى هەبێت بۆ پیرۆز و بە کاریزما کردنى سەرکردە ، ئەوا لە بەرامبەریشدا چاوەڕوانى زۆرى لێ دەکرێت ، تا ئەو ڕاددەیەى وەک سوپەرمان و فریادڕەس و تاکە پاڵەوان سەیرى دەکات ، بۆیە هیچ کات ئامادە نیە بیر لە سەرکردەیەکی تر بکاتەوە . لێکۆڵینەوەکان ئەوەیان دەرخستووە ، کە زۆربەى جەماوەر کوێرانە و لە ژێر فشارى سۆز دەنگ بە سەرکردەکان دەدەن ، بەبێ هەوڵدان بۆ ناسینى کاراکتەرى سەرۆک ، کەچى پێویستە سەرۆک چەند کاراکتەر و پێوەرێکى هەبێت ، ئینجا بتوانێت خۆى بۆ ئەم پۆستە هەڵبژێرێ ، لەوانەش :\nیەکەم :- زیرەکى ، سادە و ساکارى ، تواناى کۆنتـرۆڵکردنى خود و دەوروبەر .\nدووەم :- دەبێت سەرکردە خاوەن ئیرادەیەکى گەورە بێت و نابێت لە هەڵوێستە هەستیارەکان و چارەنووس سازەکان ، بە ئاسانى خۆ بەدەست بدات و بەچۆک دابێت .\nبەڵکو نابێت ووشەى « نابێ لە فەرهەنگى سەرکردەدا هەبێت ».\nسێیەم :- گوێگرێکى باش بێت بۆ گلەیى و گازاندەى خەڵک و بۆچوونەکانیان و بەهەندیان وەربگرێت ، نەک خۆى بە گەورە بزانێت و تەنها خۆى پێ ڕاست بێت .\nچوارەم :- وردبین بێت و بەردەوام ڕێگەچارەى ئەلتەرناتیڤى بۆ کێشەکان هەبێت و بڕیارى بە پەلە و بێ لێکدانەوە دەرنەکات ، چونکە پاشگەز بوونەوە لە بڕیارەکان ماناى لەدەست دانى باوەڕى خەڵکە ، پێویستە جێگیر بێت لە قسەکانى و ئەمڕۆ قسەیەک نەکات بەیانى لێى پەشیمان بێتەوە .\nپێنجەم :- کەسێکى واقیع بین و گەشبین بێت و هەمیشە بڕواى بە ئاییندە هەبێت .\nشەشەم :- دەبێت دەست و داوێن پاک بێت ، ئینجا دەتوانێت داوا لە خەڵک بکات دەست و داوێن پاک بن .\nهەفتەم :- هەموو دەسەڵاتەکان لە ئەستۆى خۆى نەگرێت و بوار بە خەڵکى تر بدات ، بەشدارى دەسەڵات بکەن .\nئەمانە چەند کاراکتەرێکى گرنگن پێویستە لە سەرکردەدا هەبن ، تاکو بتوانێت سەرکردایەتى بکات ، لە هەمان کاتیشدا ببێتەى جێگەى متمانەى جەماوەر پێویستە لەو کەسایەتیە نارسیستیەى خۆى دەرچێت،و شەقام و کوچە و کۆڵان و پەرتووک و دیوار بە وێنە و ووتەى خۆى پڕبکاتەوە،و ئەو بەهەشتەى لەسەر حسێبى خەڵک دروستى کردووە بیڕوخێنێ،و بەهەشتێکى فراوانتـر دروست بکات،کە هەموو میللەت بگرێتەوە ، میللەتیش پێویستە لە م فانتازیەى خۆى دەچێت بۆ ئارەزوو بوون بە سەرکردە،و هەر کەسێک هەوڵبدات لە شوێنى خۆى سەرکردە بێت ، سەرکردەیەک بەو مانایەى خۆبەخشى و فیداکارى و هەست بە لێپرسراوى کردن .\nبەشى دووەم / ڕۆڵى جەماوەر لە هەڵبژاردندا\nلە هەر هەڵبژاردنێکى دیموکراسى و بێ خەوشدا جەماوەر کارایەکى کاریگەر و یەکلاکەرەوەیە،و چارەنووسى سەرکردە و حیزبەکان دیاریدەکات ، لە ڕوانگەى دەروونناسیەوە ڕاوەرگرتنى هەموو مرۆڤێک ، بیروڕاى ئەو کەسە بە خودى خۆى زیاتر دەکات ، بۆیە دەروونناسان ڕادەربڕینى سەربەستانە ، بە نیشانەیەکى کەسایەتى دروست دادەنێن ، کەوا ڕۆڵى دەبێت لە گۆڕانکاریەکانى ناو کۆمەڵگادا ، ئەگەرچى جەماوەر فاکتەرى سەرەکى سەرکەوتنى هەڵبژاردنە ، بەڵام زۆر جاران ڕۆڵى سەلبى دەگێڕێت لە پڕۆسەیەدا ، گۆستاف لۆبۆن ، خاوەنى کتێبى ( سایکۆلۆژیاى جەماوەر ) جەماوەر وەک ڕۆبۆتێک وەسف دەکات ، کەوا بۆچوونەکان هەموو وەردەگرێت ، یان ڕەتیان دەکاتەوە ، بەبێ ئەوەى بیریان لێ بکاتەوە ، یان گفتوگۆیان لەسەر بکات ، ئەم بە ڕۆبۆت بوونەى جەماوەر واى لێ دەکات وەلائى بۆ کەس نەبێت ، بەڵکو هەریەکێک بێتە سەر تەختى دەسەڵات چەپڵەى بۆ لێدەدات و ئاهەنگى بۆ سازدەکات ، تف و لەعنەتیش لەویتـر دەکات ، ئەمە مێژوویەکى بەردەوامى گەلى عێراقە ئەگەرى زۆرى هەیە لە داهاتوودا دووبارە بێتەوە .\nسپینۆزاش بە چاوێکى ڕەشـبینانەوە سەیرى دیموکراسیەت دەکات،و پێى وایە یەکێک لە لایەنە خراپەکانى دیموکراسیەت ، هەوڵدانیەتى بۆ دانانى خەڵکى ڕاستالڕ ( عەوام ) لە دەسەڵاتدا ، زۆر جاران جەماوەر پووچتـرین و کەساسیتـرین خەڵک هەڵدەبژێرێ بۆ گەورەترین پۆستى دەسەڵات ، گۆستاف لۆبۆنیش لە هەمان کتێبى ( سایکۆلۆژیاى جەماوەر ) جەماوەر بە یەکەیەکى ناجێگیر وەسف دەکات و بەم پێیەش ناکرێ بڕیارێکى ئاوا هەستیار و چارەنووسساز بخرێتە بەر دەستى کەسانێک ، کەوا ژێردەستەى چەند ئارەزوو و سۆز و بڕیارى کاتین ، بۆیە دەڵێن ( ئەگەر جەماوەر بەرپرسى یەکەمى لەدایک بوونى جەماوەر بێت ، ئەوا باشتـرە ئەم هەڵبژاردنە بۆ کەسانى تر لێبگەڕێت )\nجەماوەر هەموو شتێکى لە یەک چرکەدا دەوێت ، هەربۆیە بە ئاسانى لەلایەن ئەو کەسانەوە کۆنتـڕۆڵ دەکرێت ، کەوا دەزانن یارى بە هەست و سۆزەکانى بکەن ، یاخود لەگەڵ ئارەزووەکانى خۆیان دەیگونجێنن ، بەم پێیە جەماوەر دووربینانە سەیرى گۆڕەپانى سیاسى ناکات ، ئەو دەیەوێت ئێستا کەسێک هەبێت ئارەزووەکانى یاخود گیروگرفتەکانى چارەسەر بکات ، سبەى چى دەبێت با ببێت ، لەگەڵ ئەوەشدا هەندێک جار حیزبى دەسەڵات ، جەماوەر بە هەندێک مەسەلەى چارەنووسساز دەترسێنێ ، کە واى تێدەگەنێت ئەم مەترسیانە هەڕەشەى بوونى نیشتیمان دەکەن ، بەڵام لە ڕاستیدا ئەم مەترسیانە لەناوچوونى حیزبن نەک نیشتیمان ! گرفتى جەماوەر ئەوەیە شت زوو لەیاد دەکات،و فێڵى حیزبى سیاسیش ئەوەیە پێداویستیە بەپەلەکانى ڕۆژانەى خەڵک دابین بکات ! حیزبى دەسەڵات هەموو دەم هەوڵى داوە کۆنتـرۆڵى هەست و ویژدانى جەماوەر بکات ، هەموو دەم ترسى ئەوەى لا دروست کردووە ، کەوا هێزێکى ناوەکى یان دەرەکى هەیە و مەترسیە لەسەر بوونى ئەوان ، هەر بۆ هەمان مەبەستیش حیزبى دەسەڵات هەموو دەنگێکى ئۆپۆزۆسیۆن لە ناوەوە لەناو دەبات یان بێدەنگیان دەکات ، بە بیانووى مەترسى نەتەوەیى یان تابوورى پێنجەم و بەر لە هەڵبژاردن زیندانیەکانیان لێ پڕدەکاتەوە .\nبەشى سێیەم / کاریگەرى پارتى سێیەم لە هەڵبژاردن و هەوڵى ئینتیما بوون :\nپارتى سێیەم ، بەو پارتە دەوترێ کە لە دەرەوەى دەسەڵاتە و کۆشش دەکات بۆ دەسەڵات ، لەو وڵاتانەى کە پرۆسەى دیموکراسى و هەڵبژاردن تێیدا ئەنجام دەدرێت ، ڕۆڵى پارتى سێیەم لە ڕۆڵى جەماوەر کەمتـر نیە بۆ مانەوەى ئەو هێزانە لە دەسەڵات ، پڕۆفیسۆر دێڤید گلیپسى مامۆستا لە کۆلیژى پرستیارین لە کارۆلینیاى باشوور و نووسەرى بابەتى ( گەمەى سیاسى لە پەراوێزدا ) پێى وایە پارتى سێیەم شوێن پێى حکومەت قایمتـر دەکات ، ئەویش لە ڕێگەى هەناسەدان بەم کەسانە بەم دۆخەى ئێستا ڕازى نین ، ئەم پارتانە دەبنە سەکۆیەک بۆ ئۆپۆزۆسیۆنەکانى حکومەت ، تاکو لەوێوە گوزارشت لە غەم و مەینەتیەکانیان بکەن و ڕق و کینەى دڵیان هەڵڕێژن ، بەم جۆرەش پارتى سێیەم حیزبى دەسەڵات ڕزگار دەکات لەو توڕەییەى جەماوەر و شێوازى توندوتیژى زیاتر لە دژى حکومەتدا . گلیپس پێى وایە ئەوانەى لە پارتى سێیەمدا خۆیان هەڵبژێرن ، چانسى سەرکەوتنیان زۆر کەمە و دەکرێنە سێ گروپ .\nیەکەمیان :- حیزبى ئایدۆلۆژى، ئەوەش حیزبە مارکسى و ئایینیەکان دەگرێتەوە ، ئەم حیزبانە چەندین ساڵ بەردەوام دەبن لە پڕۆسەى سیاسى،و هیچ هۆکارێکى لۆژیکیان نیە بۆ گەیشتن بە حوکم،و باوەڕیشیان نیە ڕۆژێک لە ڕۆژان دەگەنە حوکم،و لایان زۆر گرنگ نیە ، تایبەتمەندى ئەم حیزبانە ئەوەیە ، دڵسۆزى بێ پایانیان هەیە بۆ بیروباوەڕەکانیان ، با ئەم بیروباوەڕە هى ڕێژەیەکى کەمى خەڵکیش بێت ، دڵسۆزى بۆ ئەم ڕێبازانە و بەردەوام بوون لەسەریان گرنگتـرە لە سەرکەوتن لە هەڵبژاردن .\nدووەم :- ئەو حیزبانەن ، کەوا پێیان وایە گرنگتـرین ڕۆڵیان بەشدارى کردنە لە بڕیارى سیاسى ، بەم جۆرەش دەتوانن گۆڕانکاریەک لە پڕۆگرامى حیزبى دەسەڵات دروست بکەن .\nسێیەم :- ئەو پارتە لۆکاڵانەن ، کەوا لە شارێک یان چەند شارێک دروست دەبن و هیچ ڕۆڵێکیان نیە لەسەر ئاستى نەتەوە و نیشتمان .\nحیزبى سێیەم ، لە بەرنامە و هەوڵەکانى بۆ هەڵبژاردن لەسەر بنەماى چاکسازى و گۆڕانکارى کاردەکات ، ئەم گۆڕانکاریەى کەوا ئەمڕۆ لە کوردستان بۆتە ناوى لیستێک دەبێت بەرنامەى هەمووان بێت ، بەڵام ئەوەى گرێى دەروونى لاى دەنگدەرى کورد و حیزبەکان بە گشتى دروست کردووە ، کە گۆڕان ماناى دۆڕان بێت ! لە کاتێکدا چەقبەستوویى هەر حیزبێک سەرەتاى ماڵئاواییەتى لە سەرکەوتن لە هەڵبژاردن ، لە وڵاتانى جیهان زۆر ئاساییە مرۆڤێک لە دوو خول یان زیاترى هەڵبژاردن دەنگە بە قەوارەى جیاجیا بدات ، کەچى لاى ئێمە گۆڕان لە هەڵوێست مۆرکێکە و بە خیانەتى حیزب حسێب دەکرێ ، لە وڵاتێکى وەک تورکیا کاتێک بوڵاند ئەجەوید کەوا سەرۆکى پارتێکى چەپڕەوى سۆسیالیستە و بە زۆرینەى دەنگ دێتە سەر حوکم ، هەر چوار سالڕ دواى ئەوە ئەردۆگان کەوا سەرۆکى پارتێکى ئیسلامیە بە زۆرینەى دەنگ دێتە سەر حوکم ، دەنگدەرى تورکى شەرم لەوە ناکات لەسەر بنەماى ئایدۆلۆژى دەنگ بە کێ دەدات ، بەڵکو شەرم لەوە دەکات دەنگ بە حیزبێک بدات خزمەتى نەکات ، جگە لەوەش لاى تاکى کورد دۆڕان لە هەڵبژاردن شکستێکى گەورەیە و بردنەوەش سەرکەوتنێکى مەزنە ، بۆیە هەوڵدەدات هەمیشە براوە بێت ، ئەوە دەباتەوە هەوڵدەدات بە هەر شێوازێک بێت ، جارێکى تر تووشى شکستى دۆڕان نەبێتەوە ، ئەوەشى دۆڕاوە دەیەوێت بەهەر نرخێک بێت ئەمجارە بباتەوە ، واتە مەسەلەکە تەنها بردنەوە و دۆڕان نیە ، بەڵکو شکست و سەرکەوتنە ، ئەم بۆچوونانەش وادەکەن ، ئەستەم بێت بتوانێت پیاوێک قەناعەت پێ بکەیت ، کە واز لە حیزبەکەى بهێنێت کەوا چەندین ساڵە لەناو دڵیدا ڕەگى داکوتاوە ، با حیزبەکەى گەندەلڕ و خراپتـرین حیزبیش بێت ، لێرەشدا کەسانى ڕۆشنبیر و خاوەن ئەزموون و بیرتیژ ، زیاتر بیر لە مەسەلەى چارەنووس دەکەنەوە ، وەک لەوەى لەسەر ڕاى پێشوویان بەردەوام بن .\nزۆر جار لەم کێشمەى هەڵبژاردندا ، تاک هەست بە بوونى خۆى ناکات ، وەک ئەوەى ئەم هەڵبژاردنە هیچ پەیوەندیەکى بە ئەو یان چارەنووسى ئەو نەبێت ، ئەوەش جۆرێکە لە نامۆبوونى سیاسى یان بێ ئینتیمایى ، گەورەترین گرفتى سیاسى کورد ، نامۆبوونى جەماوەرە ، ئەم نامۆبوونەش شتێک نەبوو لەخۆڕاوە بێت ، بەڵکو لە ئەنجامى مێژوویەکى بەردەوامى دووبارە بوونەوەیە ، کاتێک دەسەڵاتدارانى حیزب بڕیاریاندا ئۆتۆمبێلەکانیان جام ڕەش بکەن ، تاکو چیتـر خەڵک سەیریان نەکات و ئەوانیش سیماى گرژى خەڵک نەبینن ، باڵاخانەکان ئەوەندە بڵند بکەن ، کەس نەتوانێت سەریان بۆ بەرز بکاتەوە و تیانڕامێنێ ، ئەم نامۆبوونەوە لەو ساتەوە بوو ، کاتێک حیزب بڕیاریدا وەک جێگرەوەى جەماوەر ڕۆڵى هەڵبژاردن ببینێت ، هەڵبژاردن لە پرۆسەیەکى جەماوەرى ببێتە پڕۆسەیەکى حیزبى ، حیزب هەموو کات بڕواى وایە ، جەماوەر لەو ئاستەدا نیە ، کە بتوانێت ئەو لایەنە هەڵبژێرى سوودمەندە بۆى ، بۆیە لە جیاتى ئەو پەنجە مۆر دەکات و فۆڕمەکات پڕدەکاتەوە ، ئیتـر چ پێویستە یەکێک خۆى ماندوو بکات و بچێتە مەڵبەندى دەنگدان ؟ حیزب تۆمەتى بێ ئینتیمایى دەخاتە پاڵ جەماوەر ، و خۆى هۆکارى ئەم بێ ئینتیماییەیە .\nلە کۆتاییشدا پێویستە ئەوە بڵێین، کەوا هەڵبژاردن لە کوردستان پڕۆسەیەکى نوێیە و هەڵسەنگاندنى زیاترى دەوێ ، بەهیواى ئەوەى تاکى کورد بتوانێت وەک پێویست شایستەى دەنگدان بێت و جەماوەر و حیزبەکانى تریش قبوڵى حیزب یان لایەنى براوە بکەن و ئەم پرۆسەیەش بە دیموکراسى بەردەوام بێت .


دانیمارك/ شاندێکی حزبی تەقەدومی دیموکراتی کوردی سوری سه‌ردانی کۆمیته‌ی رێکخستنی دانیمارك ده‌کات | Pukdk یه‌کێتیی نیشتمانیی کوردستان\nبه‌مه‌به‌ستی پته‌وکردنی په‌یوه‌ندیه‌کان و له‌نزیکه وه یه‌کتربینین لە ئێوارەی رۆژی ٢٢/١٢/٢٠١٤ شاندێکی حزبی تەقەدومی دیموکراتی کوردی سوری کە پێك هاتبوو لە هه‌ڤال عبداللە ئۆدیس لێپرسراوی کۆمیتەی دانیمارکی(ح.ت.د.ک.س) وهەڤال حسێن ئەندامی کۆمیتە سەردانی کۆمیتەی رێکخستنی دانیمارکی (ی.ن.ك) یان کرد له بیرۆی کۆمیتە لە شاری ئارهوسی دورگه‌ی یولاند ولاتی دانیمارك..\nشاندەکە لەلایەن سەردار محەمەد بەرپرسی کۆمیتە و ئەندامانی کۆمیتە جافەر وەیسی ومەحمود عەزیز پێشوازیان لێکرا .\nدواتر هه‌ڤال عبداللە ئۆدیس لێپرسراوی کۆمیتەی دانیمارکی(ح.ت.د.ک.س) سوپاس و پێزانینی خۆیان ئاراستەی هەڤالانی کۆمیتە رێکخستنی دانیمارکی( ی.ن.ك) کرد بۆ ئەو پێشوازیە ..\nله‌درێژه‌ی دانیشتنه‌که‌دا وه‌ك دوو دۆستی دێرینی یه‌کتر هه‌ر دوو لا بیروڕایان گۆڕیه‌وه و زۆر باس و ته‌وه‌ری گرنگ لێدوانی له‌سه‌ر کرا و تیبینی وورد و پێشنیاری په‌سه‌ند خرانه‌ڕوو که‌تێکڕای بۆ پته‌وکردن وخزمه‌تکردن بوو له‌سه‌ر ئاستی ڕیکخستنه‌کانی هه‌ردوولا و دانانی به‌رنامه‌ی کار و چالاکی هاوبه‌ش له‌ئێستا و داهاتوودا له دانیمارک.\nلە میانەی دانیشتنەکەدا باس لە بارو دۆخی ئێستای کوردستان و رۆلی پێشمەرگەی کوردستان کرا بەگشتی لە بەرگرییە قارەمانەکانیان لە جەنگی دژە تیرۆر و تێکشکاندنی مۆلگاکانی چەتە تیرۆرستەکانی داعیش و بەرگریکردن لە خاکی کوردستان و پاراستنی کۆمەلانی خەلکی کوردستان ، هەروا سەرکەوتنە مەزنەکانی یەک لەدوای یەکی هێزی پێشمەرگەی کوردستان لە سەرجەم بەرەکانی کوردستان بەگشتی بەرز نرخاند ، ئەو سەرکەوتنە مەزنانەیان لە کۆمەلامی خەلکی کوردستان بە گشتی و پیشمەرگەی کوردستان بەتایبەتی پیرۆز کرد، هەروا لەمەر ئەو بارو دۆخەش یه‌کریزی و هه‌ماهه‌نگی نێوان هێزو لایه‌نه سیاسیه‌کان بەگرنگ زانرا، بە پێویستیشیان زانی ئەو دەرفەتە بۆ نەتەوەكەمان هاتۆتە پێشەوە لەپێناو گەیشتن بەمافە ره‌واکان لەدەستنەدرێن و هەبوونی یەك گوتاری سەرجەم لایه‌نه سیاسیه‌کانیشیان بە گرنگ زانی.\nلە تەوەرێکی تردا باس لە کارو چالاکییە هاوبەشەکان کرا لە بۆنەو یادە نەتەوایەتیەکان بە تایبەتی لە مانگی ئازاری سالی نوێدا، بەو مەبەستەش دانیشتنەکان بەردەوامی پێ دەدرێ بە بەشداری حزب لایەرنەکانی نێو کۆمیتەی هاوکاری بۆ ئامادەسازی. بۆ ئەوچالاکییانە.\nلە کۆتاییدا هەردوولا هیوای سەرکەوتنیان بۆ هێزی پێشمەرگە خواست بە گشتی لە پێناو بەگریکردن لە خاک و پاراستنی کۆمەلانی لە دەستدرێژیەکانی دوژمنانی کوردو کوردستان و بەتایبەتیش چەتە تیرۆرستە داعشیەکان، شاندی میوانیش خۆشحالیان دەربری بۆ ئەو میواندارییە، پاشان لەلایەن بەرپرسی کۆمیتە و یاوەرەکانیەوە زۆر بەرێزەوە بەرێکران


غازی كه‌ركوكی: وەزیریکی کورد کوردەکانی پەنجا علی دەرئـەکات – Standard Kurd\nلەلایەن ستاندار Posted on كانونی دووه‌م 26, 2020 كانونی دووه‌م 26, 2020 466 جار بینراوە 0 سەرنج\nغازی محمد کەرکوکی ئەندامی ئەنجومەنی گشتی سەرکردایەتی یەکێتی نیشتیمانی کوردستان ڕایدەگێنێت بە بڕیاری وەزیرێکی کورد لە حکومەتی عێراق بڕیاری دەرکردنی کوردە هەژارەکانی شوقەکانی گەڕەکی پەنجا علی کەرکوک دەرکراوە.\nغازی محمد دەشڵێت ئەو شوقانە بەر لە شەڕی داعش بۆ ماڵە هەژارەکان و ئەوانەی لەنێو بیناکانی حکومەت نشتەجێبوون دروستکراون و دواتر دابەشکراوە بەسەریان.\nناوبراو داوای بەهاناوەچونی ئەو ماڵە هەژارانە دەکات و دەڵێت “لیرەوە داوا لە ھەمو دەسەڵاتی کوردی ئـەکەین بەھانای ئـەو ماڵە ھەژارانەوە بێ لەشوقەکانی پەنجا علی بەم زستانە دەرنەکرین و بۆ کۆی برون ،وەک خویان ئـەڵێن بەعس بمایە وەک ئـەم وەزیرە کوردەی لیمان ناکڕد ، نازانین ئـەو لایەنە کوردیەی ھەولیر تاکەی دۆژمنداری ئـێمەی کەرکوکی ئـەکات”\nبڵاوکراوەی پێشووسلێمانی لە نێوان پایتەختی ڕۆشنبیری و پایتەختی ئابوریدا!\nبڵاوکراوەی نوێترعەلی حەمەساڵح بە ناراستەوخۆ هێرشدەكاتە سەر وەزیری دارایی\nPosted on ئه‌یلول 30, 2020 0 807


14:59 - 10 خەزەڵوەر 2716\nلەو ڕاپۆرتەدا سەرەتا باس لە سەحەر فەیزی تەمەن ٢٤ سالان کچە خوێندکاری کوردی زانکۆی تەورێز لە لایەن مەئموورە لیباس شەخسییەکانی وەزارەتی ئیتلاعاتی ڕێژیمی ئێران له ڕێکەوتی ٢٣ی پووشپەڕی ١٣٩٥ی هەتاوی لە شاری سەقز دەستبەسەر کراوه.\nمانگرتنی ٢٢ی پووشپەڕ سەبارەت به دوکتورعه‌بدولڕه‌حمان قاسملوو که ڕێبه‌ری کاریزماتیکی گه‌لی کورد و حیزبی دێموکراتی کوردستانی ئێران حدکا بوو، بەڕێوە دەچێت. دوکتورعه‌بدولـڕه‌حمان قاسملوو لەسەر میزی وتوویژ به ده ست دیپڵۆمات ـ تێرۆریسته‌كانی ڕێژیمی كۆماری ئیسلامی له ڤییه‌ن له ڕێکه‌وتی ٢٢ی پووشپه‌ڕی ساڵی ١٣٦٨ شه هید کرا. هەموو ساڵێک لەو ڕۆژەدا خەڵکی کوردستانی ڕۆژهەڵات بۆ ئه و تراژه دییه مان ده گرن و ناڕه‌زایه‌تی ده‌ردەبڕن ئەو تێرۆره‌ی ڕێژیمی کۆماری ئیسلامیی ئێران مەحکووم دەکەن. خه‌ڵک ناڕۆنە سەر کارەکانیان و بازاڕ و دوکان به تەواوی دادەخەن.\nکاتژمێر ٧ی شەو، ڕێکەوتی ١٥ ی ڕەشەممەی ١٣٩٤ی هەتاوی بوو که ٣ کەس لە هێزە ئەمنیەتییەکانی ڕێژیم به جل وبەرگی شەخسیی هاتنە ناو ماڵ هێرشیان کرده سه ر مەنیژە فاتحی کچه کوردێکی، تەمەن ٢٢ ساڵان و دستبندیان له ده ست دا و بردیان.\nمەئموورانی وەزارەتی ئیتلاعاتی ئێران پەیوەندییان به بنەماڵەی مەنیژە کرد و تەنیا کەمتر لە ٣ خولەک ئیزنیان بە مەنیژەدا که قسەیان لەگەڵ بکات. بنەماڵەی مەنیژە له دڵەڕاوکێ و خەمباری دان و یەکێک لە ئەندامانی بنەماڵەکەی دەڵێت: مەگەر تاوانی مەنیژە چیە کە وا ١٩٨ ڕۆژە لە نێوان مەرگ و ژیاندا ڕاگیراوە؟ ئەمڕۆ ١٩٨ ڕۆژە مەنیژە فاتحی، لە چارەنووسێکی لێڵ و تارماییدایە و هیچ هەواڵێک لە دۆخی جەستەیی و دەروونی و شوێنی ڕاگیران و تەنانەت تاوانەکەشی لە بەردەست دا نیە.


Tuesday, 09.08.2020, 0:04\nلیزا فەلەکەدین کاکەیی ،پەرلەمانتاری زەرد ، دیسان توانا خارقەکەی خۆی لە بواری شیکردنەوە و هەواڵی بێبنەمادا دا وە گەڕ خست.\nئەوەتا سەبارەت بە بانگهێشتنی نێجیر بارزانی بۆ تورکیا عەبقەریەتی خۆی خستووەتە کار و گەشتوەتە ئەنجامێکی یەقین کە دەڵێت[نێچیر بۆ چارەسەرکردنی دۆزی کورد لە باکوور، سەردانی تورکیای کردوە].\nپێم باشە بەچەند خاڵێک بۆلیزا خان ڕوونبکەمەوە کە سەرتاپای شیکاری و\nبۆچوونەکانی هەڵەن و لە خەیاڵ دەچن ،خەیاڵێک لە درووستکردنی پرۆسەی ئاشتی و پاڵەوانی وەهمیدا .\n-\tنێچیر بەپەلەو بێ پلانی پێش وەخت لە لایەن ئەردۆغانەوە بانگکراوە[کە نەیدەتوانی جێبەجێی نەکات]\n-\tمەبەست لەو بانگهێشتە یەک شتی گرنگ و سەرەکی بووە ،ئەویش پێدانی زانیاری بووە بە ئەردۆغان سەبارەت بە کۆبوونەوەکەی نێوان نێچیرو ماکرۆن،تا لەسەر ڕۆشناییان ئەردۆغان دژە هەنگاو هەڵبگرێت.\n-\tپێدەچێت جۆرە هەڕەشەیەک لە چواچێوەی دیبلۆماسیدا لە نێچیر کرابێت کە هەرێم نەچێتە ژێرباری هیچ جۆرە هاوکاریەکی فەرەنسا.\n-\tگەر نێچیرو پارتی هێندە پەرۆشی چارەسەری کێشەی کوردن و دەخوازن ئەم دەسکەوتە بۆ کوردی باشوور تۆمار بکرێت ،بۆ دوو جێگرەکەی کە لە گۆڕان و یەکێتین لەتەک خۆیدا نەبردن؟ دیارە ئەم ماستە موویەکی یێدایە ،چونکە سەرتاپای شاندەکە کاردری پارتی بوون.\n-\tگەر تورکیا بەدووی چارەسەری دۆزی کوردا دەگەڕێت و جددیە تێیدا ،ئەوە بە دڵنیاییەوە پێویستی بە لایەنی سێیەم نیە [بەتایبەتی بە پارتی]. تورکیا بەئاسانی دەتوانێت ڕاستەو خۆ بچێتە دوورگەی ئیمرالی و موخاتەبەی ئۆجەلان ، بڕیار بەدەستی ئەو دۆسیە بکات. یاخود لەڕێگەی[هەدەپەوە] ئەو پەیامە بگەیەنێت بە [پارتی کرێکاران] کە بۆ تورکیا و هەم بۆ پارتی کرێکارانیش لۆژیکی ترە .\n-\tپارتی یا دەسەڵاتی هەرێم ئەو پێگە گرنگەی نیە تا تورکیا بۆ ڕاوێژ و هاوکاری و ناوبژی پەنای بۆ بەرێت ، وە لەو بڕوایەدانیم نەک نێچیر بەڵکو هیچ بەرپرسێکی سیاسی باشور جەرائەتی کردنەوەی باسێکی وای هەبێت لەگەڵ بەرپرسانی تورکدا. وڵات و لایەنی خاوەن سەنگ و قورسایی زۆرن کە دەتوانن ئەو ڕۆڵە ببینن گەر پێویست بێت،نەک هەرێمێکی لاوازو نغرۆی قەیران.\n-\tدەتوانم بڵێم تاکە باسوخوازێک دەربارەی کورد کرابێت ئەوەیە کە مەولود چاوش ئۆغڵۆ وەزیری دەرەوەی تورکیا لە تویتێکدا ئاماژەی پێدا بوو کە گووتبووی[لەگەڵ نێچیر باسی چۆنیەتی هەماهەنگیمان کردوە بۆ لێدان و دژایەتی پارتی کرێکاران].\n[یەکێک لەو ناوە گرنگانەی کە دەتوانرێت بگوترێت کاریگەری بەھێزی ھەبوو لە بەرەوپێشچوونی ئەو پرسەدا بەرێز نێچیرڤان بارزانی بوو.]\nنازانم لیزا خان لەم بڕگەیەی سەرەوەدا مەبەستی بەرەوپێشچونی چ[پرسێکە]کە نێچیر کاریگەری بەهێزی هەبووە تێیدا؟\nگەر پرسی کێشەی کوردە لە تورکیا و بە هەوڵ وتێکۆشانی نێچیر گەشتووەتە دوا قۆناغەکانی و جگە لە خۆی و نێچیر کەس ئاگادارنیە، ئەوە هیوادارم بۆمان ڕوونبکاتەوە کە جی ڕوویداوە ،بۆئەوەی ئێمەش سەرچۆپی خۆشحاڵی بگرین.\nپێدەچێت لیزا لێی تێکچووبێت و مەبەستی پرسی نەوتی کوردستان بێت کە فیعلەن نێچیر تێیدا سەرکەوتووبوو ،بەوەی بۆ ماوەی  ساڵ بە تاڵان فرۆشتی بە تورکیا.\nئەمە یەکەم جار نیە کە لیزا خان دەکەوێتە هەڵەوە و پێشبینی و بۆووونەکانی شەرمەزاری دەکەن،بۆ نمونە دەمێک بڕینی ڕێژەیەک لە مووچەو دواکەوتنی بۆچەندین مانگ هاتە ئاراوەو بووە باسی گەرمی مووچەخۆران و میدیاکان و هەم حکومەت وپەرلەمان ،ئەم خانمە بۆ خۆشیرینکردن وە بێئەوەی بچوکترین خوێندنەوەو پێناسەی گونجاوی بۆ سرووشتی دەسەڵاتی هەرێم هەبێت ،لە لێدوانێکدا بۆ میدیای بینراو گووتی[من پەیوەندیم بە ئەنجومەنی وەزیرانەوە کردوە و دڵنیایان کردووم لەوەی کە مووچە بێ لێبڕینی هیچ ڕێژەیەک لەکاتی خۆیدا دابەش دەکرێت].\nبەداخەوە مژدەکەی نەهاتەدی ڕێژەی٢١٪یان بڕی و تا ئێستاش ئەو بڕینە بەردەوامە، هاوکات لەکاتی خۆیشیدا دابەش نەکرا.کەچی ئەم خانمە بە دێڕێکیش داوای لێبووردنی لە مووچەخۆران نەکرد کە بەڵێنی ناڕاستی پێداون.\nجێگەی خۆیەتی بپرسین ،خانم تۆ چۆن توانیت پەیوەندی بە ئەنجومەنی وەزیرانەوە بکەیت کە سەرۆکی ئەو ئەنجومەنە لە ئیستادا مەسرور بارزانیە؟ جا ئەمە لە دوو حاڵەت بەدەر نیە ،یەکەم یا لینکێکی پەیوەندیت لەگەڵ مەسرووردا هەیەو ،ئەو هەواڵە ناڕاستەکەی پێداویت ،یا ئەوەتا هەواڵەکە درووستکراوی خودی خۆت بووە .\nئامۆژگاریم بۆ لیزا خان ئەوەیە کە پێی دەڵێم [دونیای سیاسەت و حیزبایەتی دونیایەکی ئاڵۆز و ناشیرین و پڕ فڕوفێڵ و تەڵەکە بازیە ،بە تایبەتی لە کوردستاندا ، جا هەموو کەس بەسەلامەتی لێی دەربازنابێت و لەوانەیە بکەوێتە داوی درۆ و هەڵە و گەندەڵی و خراپەکاری وزۆر شتی دیکە ،بەتایبەت بۆ کەسێکی کەم ئەزموون .\nجا بۆ ئەوەی چیتر ئیحراج نەبیت و لەسەرت نەکەوێت ، هیوادارم لە کارێکدا قسەنەکەیت کە شارەزایت تێیدا نیە و دڵنیاش نیت لە ئاکامەکەی.\nبۆ ئەرسەلان بایز و بایزەکانی دیکە ،لێدانی ئەم قەوانە سواوە ڕابگرن


شاندی هەرێم له به‌غدا: پێویسته شایستە و پێداویستییەکانی هەرێم لە بودجەدا دیاری بکرێت | دەزگاى زارى کرمانجى\nشاندی هەرێم له به‌غدا: پێویسته شایستە و پێداویستییەکانی هەرێم لە بودجەدا دیاری بکرێت\nزاری كرمانجی - بەغدا : شاندی هەرێم له به‌غدا به‌شدار له داڕشتنه‌وه‌ی بودجەی ساڵانی داهاتووی عێراق كرد و به لایه‌نه عێراقیه‌كانی راگه‌یاند: پێویستە ڕێکەوتنی سیاسی لە نێوان هەولێر و بەغدا واژۆ بکرێت.\nزاگرۆس فەتاح بریکاری وەزارەتی پلاندانانی حکومەتی هەرێمی كوردستان و سەرۆکی شاندی هەرێم بۆ بەغدا رایگه‌یاند: ئەمڕۆ لە بەغدا سەرۆکایەتیی شاندی هەرێمی کوردستانمان کرد بۆ بەشداریکردن لە کۆبوونەوەی لیژنەی باڵای داڕشتنی بودجەی عێراق بۆ ساڵەکانی (٢٠٢١ – ٢٠٢٣)، ئامانج لە بەشداریکردنی شاندی هەرێمی کوردستان لەم کۆبوونەوانەدا جێکردنەوە و جێگیرکردنی پێداویستییە تەکنیک و هونەرییەکانی هەرێمی کوردستانە لە بودجەی ساڵانی داهاتووی عێراقدا، ئەرکی ئەم لیژنە باڵایەیە کە لەگەڵ دامەزراوە و وەزارەتە پەیوەندیدارەکانی حکوومەتی عێراقدا کۆببێتەوە و سەرچاوەکانی داهات و بڕەکانی بخەمڵێنن و لەسەر ئەو بنەمایە پێداویستییە جیاوازەکانی پارێزگاکانی عێراق بە هەرێمی کوردستانیشەوە لە بودجەدا دابڕێژرێت.\nلە کۆبوونەوەکەدا ئەوەمان دووپات کردەوە کە پێویستە تا ئەوپەڕی توانا هەوڵ بدرێت بودجەی بەکاربردن کەم بکرێتەوە و لە بەرامبەردا بودجەی وەبەرهێنان لە بەرژەوەندیی هاووڵاتیاندا زیاد بکرێت، لە هەمان کاتدا لە بودجەی ساڵانی داهاتوودا پشکی وەبەرهێنان بە کردار سەرف بکرێت و وەک ساڵانی ڕابردوو نەبێت کە ڕێژەی بودجەی وەبەرهێنان دادەنرا و بە کردار سەرف نەدەکرا.\nلە کاتێکدا کە بودجەی عێراق بە شێوەیەکی گشتی پشت بە داهاتی نەوت دەبەستێت، ئەوەی لە کۆبوونەوەی ئەمڕۆدا لەبارەی نرخی نەوتەوە خەمڵێنرا بریتی بوو لە خەمڵاندنی نرخی بەرمیلێک نەوت بە ٤٣ دۆلار بۆ بودجەی ساڵی ٢٠٢١ و ٤٦ دۆلار بۆ بودجەی ساڵانی ٢٠٢٢ و ٢٠٢٣.\nلە کۆبوونەوەکەدا ڕامانگەیاند کە بۆ ئەوەی بتوانرێت بەشێوەیەکی ڕێکوپێک و شایستە و پێداویستییەکانی هەرێم لە بودجەدا دیاری بکرێت، پێویستە ڕێکەوتنی سیاسی لە نێوان هەولێر و بەغدا لەسەر مەلەفەکانی (نەوت، داهاتی خاڵە سنوورییەکان و باج) واژۆ بکرێت.\nسەبارەت بە بودجەی پەرەپێدانی پارێزگاکان جەختمان کردەوە لە دانانی پشکی پارێزگاکانی هەرێمی کوردستان، لە کاتێکدا لە چەند ساڵی ڕابردوودا پشکی هەرێم لەم بودجەیەدا بە تەواوی فەرامۆش کرا بوو.\nجێی ئاماژەپێدانە ئەم کۆبوونەوانە بەردەوام دەبن و وا بڕیارە لە کۆتاییەکانی مانگی 9 کۆتایی بەکارەکانی بێت.


چوار تیۆر دەربارەی... - قەڵەم\nچوار تیۆر دەربارەی چارەنووسی هزر و زار\nA.جۆری بەهێزی LRH بە پێی ئەم جۆرەیان زمان دەبێتە هۆی دیاریکردن و میکانیزمی هزر.\nB.جۆری لاوازی LRH: بە گوێرەی ئەم جۆرەشیان زمان کاریگەری دەخاتە سەر هزر.\n٢ـ ئەم گریمانەیەشیان پێچەوانەی ئەوەی یەکەمە، ئەم گریمانەیان پێی وایە کە هزر زمان دیاریدەکات و کاریگەری دەخاتە سەر؛ ئەم ڕایەش پەیوەستە بە دەروونناسی سویسرایی ‘ژان پیاژێ’. ئەو باوەڕی وەها بوو کە منداڵان بە کۆمەڵێک پڕۆسەی گەشەسەندنی درکپێکردندا (cognition) دەڕۆن، وە لە هەر قۆناغێکی گەشەسەندنەکەدا توانایەکی درک پێکردنی دیاریکراو بەدەستدەهێنن و منداڵەکە سکێماکانی* نوێدەکاتەوە. لەبەر ئەم هۆکارەش، ئەو پێی وابوو کە هزر کاریگەری دخاتە سەر زمان نەک بە پێچەوانەوە، بە واتایەکی دیکە ئەو هزرەی کە منداڵەکە هەیەتی بنچینەییە بۆ شێوەدان بە زمان. پیاژێت ڕوونیکردەوە کە لە یەکێک لە قۆناغەکان، منداڵان وشە بەکاردەهێنن بەڵام واتاکنیان بەتاڵە. بۆیە پێی وابوو کە دەبێت منداڵان سەرەتا کۆمەڵە چەمک و ئایدیایەک پەرەپێبدەن تاوەکو دواتر بە درووستی بدوێن. هەرچەندە پەیوەندیەکی بەرچاو هەیە لە نێوان درک پێکردن (cognition) و زمان بەڵام لە هەمان کاتتدا هەندێک لە توێژەران پەسەندی ڕاکانی پیاژێت ناکەن. بۆ نموونە لە کەیسی ‘لاورا’* زمانەوانێک بە ئەنجامی ئەوە گەیشتبوو کە هەرچەندە لاورا ئاستی زیرەکیەکی (IQ) گەلێ کەمی هەیە و کێشەی زۆری لەگەڵ توانستە درکپێکردنییەکانیدا هەبوو کەچی لە تاسکە سەربەکێشە زمانەوانییەکاندا سەرکەوتنی بەدەستهێناوە. ئەمەش زەنگی ئەوەی لێدا کە زمان و هزر دوو چەمکی جیاوازن لە یەکتر.\n٣ـ دیدێکی دیکە بۆ ڕوانین لە چارەنووسی نێوان هزر و زمان ئەوەیە کە لەلایەن زمانەوانی ڕووسی ‘لێڤ ڤیگتۆسکیەوە’ پێشکەشکراوە. ئەو باوەڕی وەها بوو کە هزر و زمان پێبەستوون بە یەکدیەوە ‘interdependent’، ڤیگتۆسکی لەوە وردبۆوە کە لە قۆناغەکانی سەرەتای وەدەستهێنانی زمان لە منداڵدا، هزر و زمان لە ڕەگی جیا دێن و سەربەخۆن، ئەو لای وا بوو کە هزری منداڵان سەرەتا لەشێوەی وێنەی ئەقڵیدایە و بیریان نازارەکیانەیە ‘non-Verbal’، وەلێ لە تەمەنی دوو ساڵیەوە، هزر و زمانی منداڵان دەست دەکەن بە پشتبەستن بە یەکتری هەتاکو تەمەنی حەوت ساڵان، لەو قۆناغەدا هەر یەکێکیان زیاتر پشت بەوەی تر دەبەستێت. ئەم تیۆرەی ڤیگتۆسکی چەند پاڵپشتیەکی زانستیانەی هەیە، وەک ئەوەی زمان یارمەتی مرۆڤ دەدات بۆ پەرەپێدانی توانستە کۆگنتڤییەکانی. بەڵام گەورەترین کێشەی ئەم تیۆرە ئەوەیە کە گەلێ سەختە مێتۆدەکانی ڤیگتۆسکی پێوانە بکەین، بە هۆکاری ئەوەی ئەم تیۆرە ڕووەو تەمومژی هەنگاو دەنێ دەربارەی ئەوەی ئایە ئاوێتەبوونی کۆمەڵایەتی ‘social interaction’* چۆن چۆنی کار دەکاتە سەر وەدەستهێنانی زمانی یەکەم First language acquisition.\n٤ـ ئەم ڕوانگەیەشیان وابەستەیە بە تێزی زمانەوانی ئەمەریکی نۆوام چۆمسکییەوە. هزر و زمان لەلایە چۆمسکی دوو چارەنووسی جیاوازیان هەیە و لە بنەماوە بەیەکدی بەند نین، بەڵکو خاوەنی دوو ناسنامە و بوونی جودان. تیۆری چۆمسکی وا لە ئەقڵی مرۆڤ دەڕوانێ کە کۆمەڵە فاکەڵتییەکی مەعریفەیی هەیە، ئەم توانا مەعریفیانەش ڕەگێکی بایۆلۆژیانەیان هەیە. تێزەکەی چۆمسکی وەها بوو کە ئەم فاکەڵتیانە تەواو سەربەخۆن، بەڵام ئەوە نەبێ کە بەرامبەر بەیەکدی مات بن و لەگەڵ یەکدیدا کارلێک نەکەن. وە پێی وابوو کە کۆمەڵە ئەزموونێکی دیاریکراو، کاریگەری بەسەر فاکەڵتیەکی دیاریکراوەوە دەکەن، بە واتایەکی دیکە ئەو ئەزموونانەی کار لە فاکەڵتی زمان دەکەن مەرج نییە کار لە فاکەڵتی بیر بکەن. هەرچەندە تێزەکانی چۆمسکی لە کایەکانی زمانەوانیدا خۆی سەلماندووە و زمانەوانان بە بەردەوامی گوێی بۆ ڕادەگرن بەڵام لە بابەتی هزر و زماندا، زمانناسان تیۆریەکەی ڤیگتۆسکیان لەلا پەسندترە وەک لە هزری چۆمسکی بۆ چارەنووسی هزر لەگەڵ زار.


قۆرخكاری و پاوانخوازی پێنج حزبەكە\nپرۆسەی سیاسی و حوكمڕانی لە هەرێمی كوردستان بەری رەنج و خەباتی دەیان ساڵە، كۆمەڵانی خەڵكی كوردستان و حزب ولایەنەسیاسیەكان كە لەم پێناوەدا تێكۆشاون و میللەتەكەمان رووباری خوێنیان پێشكەش كردوە، لەدوای راپەرینی ئازاری 1991 بەرەی كوردستانی بڕیاریدا هەڵبژاردنی پەرلەمانی كوردستان ئەنجام بدرێت و حكومەت پێك بێت و كۆتایی بەدەسەڵاتی بەرەی كوردستانی بهێنرێت و بنەمای حوكمڕانی دابمەزرێنن.\nبەداخەوە هەر لەسەرەتاوە بنەمای ئەم دەسەڵاتدارییە لە ئەنجامی هەڵبژاردنێكی پڕ سەختەكاری دروست بوو، كەدەیان بەڵگەی حاشا هەڵنەگر لەبەردەستدایە، هیچ كام لەو حزبانە شەرعیەتیان نەدا بەو هەڵبژاردنە و بڕیاریش درا كەلەدوای شەش مانگ جارێكی تر هەڵبژاردن بكرێتەوەو بە پێچەوانەشەوە هەڵبژاردن نەكراو بۆ ماوەی چەندین ساڵ ئەم حكومڕانیە بەردەوامی هەبوو، بەبێگوێدانە ئەو بڕیارەی كە باسمان كرد!.\nكابینەی یەكەمی حكومەتی هەرێم پێكهات لەئەنجامی ئەو هەڵبژاردنەی رۆژی 19/5/1992 كەپڕبوو لەساختەكاری وەك پێشتر باسم كرد، لەوەش خراپتر پەنجا بە پەنجا لەنێوان پارتی و یەكێتی بووە بنەمای دروستبوونی حكومەت كەلەسەرەوە بۆ خوارەوە لەسەرۆكی ئەنجومەنی وەزیرانەوە بۆ كارگوزارو هەموو جومگەكانی حوكمڕانی گرتەوە و دابەش كرا لەنێوانیاندا.\nململانێی ئەو دوولایەنە گەیشتە لوتكەو بیركردنەوە لەوەی ئەو بەش بەشێنەی نێوانیان فراوانتر بێت و دەسەڵاتی هەریەكێكیان لەویتر زیاترو فراوانتر بێت، كار گەیشتە خۆ ئامادەكردن بۆ ئەوەی حزبی یەكەم و دووهەم لەكوردستان دیاری بكرێت و شەڕی ناوخۆ دروست بوو لەنێوان هەردوولادا، بۆ یەكگرتنەوەی ئەو پلەبەندییە لەرێگای شەڕەوە نەك پەنابردن بۆ هەڵبژاردن و سوود وەرگرتن لەهەڵەكانی رابوردوو، تاوای لێهات ئەوەی كرا بەدەگمەن لەشەڕی وڵاتانی تردا دروست بووبێت!، ئەگەر مێژوو نووسێك لاپەڕەی نووسین و رۆژنامەو گۆڤارەكان و لێدوانەكانی بەرپرسان لەكەناڵەكانی راگەیاندنەوە بگوزاینەوە و تۆماری بكات ئەوا مێژووی میللەتەكەمان جوانی تێدا نامێنێ و رەش دەبێتەوە، شەڕی ناوخۆ دووئیدارەی دروست كردو ئەوەندەی تر پاوانخوازی و قۆرخكاری بەهێزتر كردو، دامەزراندن و پارە سەرف كردن هەموو سنورەكانی بەزاند.\nدوای هەوڵدانێكی زۆر و كاركردنی بەردەوامی كۆمەڵانی خەڵكی كوردستان و حزب و لایەنە سیاسیەكان ئاشتبوونەوەی نێوان هەردوولایان دروست بوو، تاگەیشتە ئیتیفاقیەیی ستراتیجی لەنێوان هەردوولادا لەبەر ئەوەی چارەسەری كەم و كوڕی و كێشەو گرفتەكان بكرێت، جارێكی تر پرۆسەی دابەشكردنی پلەو پایە بەهێزتر بووە و بەهەمان شێوەی كوردستان لەبەغدایش هەمان پلەو پۆست لەنێوان هەردوولادا دابەش كرا.\nلەئەنجامی هەڵبژاردنی 25/7/2009 بارودۆخێكی نوێ هاتەكایەوە و ئۆپۆزسیۆن دروست بوو، راستە پێشتر رەخنەگرتن و ناڕەزایی هەبوو لەلایەن حزبەكان و رۆشنبیران و نووسەران و سەرجەم چین و توێژەكان، بەڵام بەم ئاراستە و بەم شێوەیە نەبوو، ئۆپۆزسیۆن ئۆپۆزسیۆن بوونی راگەیاندو بە بەرنامە كاری دەكردو ئاراستەی كاركردنی جیاواز بوو لەپێشوو، هەتا كارگەیشتە ئەوەی كەداوای نەمانی حكومەت و هەڵبژاردنی پێشوەختیان كرد بۆ پەرلەمان.\nئۆپۆزسیۆن كەهاتە مەیدانەوە بەشێكی زۆر لەكۆمەڵانی خەڵكی كوردستان و ئەحزابی سیاسی و كادرو ئەندامانی ناو حزبەكانیش زۆر بەئیجابی هەڵسەگاندیان بۆ كردوو خۆشحاڵبوون بەو هەڵوێستە بەتایبەتی نا عەدالەتی و گەندەڵی و پاوانخوازی گەیشتبووە لوتكە و كۆمەڵانی خەڵكی بێزار كردبوو.\nپێویستە ئاماژەش بەوە بدەم بەشێكی زۆر لەحزبەكان و كادران و جەماوەر ئەم كارەیان لاپەسەندبوو، بەڵام دوودڵی و دڵەڕاوكێ و جۆرێك لەبێ متمانەییان هەبوو، بەتایبەتی لەو كادرانەی ئۆپۆزسیۆن كەساڵانێك بوو لەدەسەڵاتدا بوون و لەقۆرخكاری و ناعەدالەتی و دامەزراندنی حزبی و كپكردنەوەی خۆپیشاندان و سنوردانان بۆ ئازادییەكان رۆلی سەرەكیان هەبووە.\nدوای خۆپیشاندانەكانی 17ی شوباتی 2011 و هێرش كردنە سەر بارەگای لقی پارتی و شەهید كردن و برینداركردنی خۆپیشاندەران، هەڵگرتنی دروشمی ئازادی و دیموكراسی و مافی مرۆڤ و دژبەگەندەڵی بووە وێردی سەر زمانی خۆپیشاندەران و لەكەناڵەكانی راگەیاندن بڵاودەبوونەوە.\nلەكاتێكدا كۆمەڵانی خەڵكی كوردستان و رۆشنبیران و نووسەران تادەگاتە حزبە سیاسیەكان ئەم هەنگاوەیان تاڕادەیەك پێ خۆشبوو بۆئەوەی ناوەندی بڕیار لەكوردستان فراونتر بێت و بەشدارییان پێ بكرێت لە پرسەكاندا بەتایبەتی پرسە چارەنووسازەكان و ئازادییەكان و دیموكراسیەت و ئازادی تاك فەراهەم بكرێت بۆ هەمووان، لەوكاتەدا چەمكی ئۆپۆزسیۆن و دەسەڵات هاتەكایەوە، یان دەبێت لەم بەرەیەدا بێت یان ئەوی ترو چركردنەوەی هەموو كارەكان لەنێوان دوو رەنگداو نەمانی رەنگی تر، ئەم جۆرە دەستەواژەیەو ئەم جۆرە دەستنیشانكردنە بەتایبەتی لەلایەن ئۆپۆزسیۆنەوە ئەوەندەی تر جەماوەرو حزبەكانی تووشی دوودڵی و دڵەڕاوكێ كرد، لەبەرئەوەی ئەو دروشمە بەپێچەوانەی هەموو ئەو یاسایانە بوو كەلە راگەیاندنەكاندا باسیان دەكرد دژ بەدەسەڵات، هەر لەوكاتەوە تاكو ئەمڕۆ گەیشتمە ئەو بڕوایەی هەمان رێبازی دوو حزبەكە پەیڕەو دەكەن بۆ بەشدارینەكردن لەبڕیاردان و دابەشكردنی پلەو پۆستەكان، لەرێگای بەش بەشێنەو كۆنترۆڵكردنی هەموو جومگەكانی حوكمڕانی تاگەیشتە ئەوەی دوای هەڵبژاردنی 21/9 داوای بەشداری بكەن لەدەسەڵات و بەئاشكرا باسی بەش و پلە بكەن و ئەگەریش بەدڵیان نەبوو دەبنەوە ئۆپۆزسیۆن، لەوەش خراپتر ئەو دوو حزبەی دەسەڵات هەرچی داخوازیان هەبوو جێبەجێی دەكرد، جۆرێك لەخۆبەدەستدانەوەی پێوە دیاربوو!، من لێرەدا ئەمەوێ چەند نموونەیەك لەو جۆرە قۆرخكردن و دوورخستنەوەی لایەنەكان و بەش بەشێنەیە بخەمەرروو:\n1-لەسەروبەندی خۆپیشاندانەكانی 17ی شوبات كە گەیشتنە ئەو بڕوایەی پێویستە حزب و لایەنە سیاسیەكان كۆببنەوە بەمەبەستی ئەنجامدانی كۆبوونەوە و گەیشتن بەچارەسەر، لەوكاتەدا سێ لایەنی ئۆپۆزسیۆن ڤیتۆیان بەكارهێنا بۆئەوەی حزبەكانی تر بەشدارنەبن لەكۆبوونەوەكەو كۆبوونەوەكە لەنێوان دوو حزبی دەسەڵات و سێ حزبی ئۆپۆزسیۆن ئەنجام بدرێت، هەموولایەكیش دەیزانین لەو كۆبوونەوانەدا تەنها گفتوگۆكردن دەبێت ئەگەر هەرلایەنێك لەولایەنانە رازی نەبێت ئەو كۆبوونەوەیە سەرناكەوێت و گرفت و كێشەكان لەوێ ناخرێنە دەنگەوە تاكو حزبەكانی تر دەنگ بەحزبەكانی تر بدەن و لەبەرژەوەندی دەسەڵات یەكلابێتەوە، حزبەكانی تر تەنها ئەگەر بواریان بوایە دوو قسەی خێریان دەكرد، بەڵام ئۆپۆزسیۆن بۆچوونەوەكەی خۆی فەرزكرد، لەوە خراپتر ئەوەبوو كۆبوونەوەی ئەو پێنج لایەنە لەتەلاری حكومەتدا بەرێوەچوو، كەچی وتیان نابێت د. بەرهەم كەسەرۆكی ئەنجومەنی وەزیرانە كۆبوونەوەكە بەڕێوەببات كاك عەلی باپیر كۆبوونەوەكەی بەڕێوەبرد، پرسیارەكە لەوەدایە ئایا رێگا گرتن لەبەشداریی حزبەكان لەوجۆرە كۆبوونەوانەدا سەرەتاییەك نەبوو بۆ بەرتەسكردنەوەی دیموكراسیەت و رێگاگرتن لە فراوانكردنی ناوەندی بریار لەلایەن ئۆپۆزسیۆنەوە؟ ئایا قبوڵكردنی ئەو داوا نائاساییە لەلایەن دوو حزبی دەسەڵاتدارەوە هەمان مانا نابەخشی؟\n2-لەدوا راگەیاندنی ئەنجامەكانی هەڵبژاردنی 21/9/2013 ئەوسێ لایەنەی ئۆپۆزسیۆن بەئاشكرا بڕیاری بەشداربوونیان لەكابینەی هەشتەمی حكومەتدا راگەیاند، ئەمە لەلایەك و لەلایەكی ترەوە پێ داگیریان دەكرد لەئیستحقاقی هەڵبژاردن و بەئاشكرا ئەوەشیان راگەیاند كەئەو لایەنانەی كە كورسیەكی پەرلەمانیان هەیە ناكرێت وەزارەتیان پێ بدرێت! سەیر لەوەدایە لایەنێك مافی خۆیەتی داوای پشكی خۆی بكات، بەڵام رەوانیە لایەنێك ڤیتۆ بەكاربێنێ بەرانبەر لایەنەكانی تر، ئەنجامی ئەو داواكارییە لەرێككەوتنی 17/4 دەركەوت كەدەبێت لایەنەكان بەشدارنەبن، لەوەش خراپتر ئەوەیە لایەنی براوەی یەكەم ئەو داخوازییە قبوڵ بكات، بەتایبەتی ئەو لایەنانەی لەدروستبوونەوەی كابینەی یەكەمی حكومەتەوە بەشدارن و سەری زمانیان لایەنی براوە هاوپەیمان و دۆستی ئەو حزبانەبن، ئەرێ بەڕێزان ئەوە بەرتەسكردنەوەی دیموكراسیەت و ئازادییەكان نییە لەلایەن ئەو پێنج حزبەوە؟\n3- هەر لەدوای دانیشتنی یەكەمی پەرلەمانی كوردستانەوە دروستكردنی لیژنەیەك بۆ هەمواركردنی پەیڕەوی ناوخۆ، دیسانەوە قسە دەكرا لەسەر ئەوەی فراكسیۆنی پەرلەمان لەیەك پەرلەمانتار زیاتر پێك بێت، كاریش گەیشتە ئەوەی باس لەوە بكرێت كەئەو لایەنەی كە كورسیەكی پەرلەمانیان هەیە لەپشتەوە دانیشن و تەنانەت پەرلەمانتاری یەك كورسی دەبێت بەپێی كورسییەكەی گفتوگۆ بكات كەئەمەش پێچەوانەی سەرجەم یاساو رێساكانی پەرلەمانی دونیاوەییە!، هەربۆیە لەدانیشتنەكانی سەرۆكی فراكسیۆنەكان بۆ سەرۆكایەتی لیژنەكان و جێگیرەكانیان و و سكرتێرەكان، لەپشتی پەردەوە لەژوورە تاریكەكاندا لیستێكیان ئامادەكرد، بە رێكەوتنی ئەو پێنج لایەنە، سەرۆك و جێگری سەرۆك و سكرتێری لیژنەكانیان برابەش لە نێوان خۆیاندا دابەشكردبوو.\nئەم سەرە دێرانەی سەرەوە كە مشتێك بوون لە خەرمانی سیاسەتی پێنج حزبەكە، بەشێك بوون لە سیاسەتی قۆرخكاری و پاوانخوازی، پێچەوانەی ئەوەی كە دەیانگووت، بە تایبەت سێ حزبە ئۆپۆزسیونەكە "گۆڕان و یەكگرتوو، كۆمەڵ.\nله نێوان حسن ڕه‌حیم قه‌ره‌ته‌په‌یی و ساهیری علی جاسم دا "مێژوو دووباره دوبێته‌وه"\nحزب وحکومەت وپەرلەمان ئاماژەکانی پشت فاشیلبوون لەگفتوگۆ\nلە قۆرخكارییەوە بۆپشكپشكێنەی حزبی تەسك


ڕووداوێكی هاتووچۆ سێ قوربانی لێ دەكەوێتەوە – تۆڕی میدیایی خەڵک\nلە ڕووداوێكی هاتووچۆدا لەسەر ڕێگای كەلار- سلێمانی، كەسێك گیانی لەدەستدا و دوو كەسی دیكە بریندار بوون.\nبەڕێوەبەرایەتی هاتووچۆی گەرمیان لە ڕاگەیەنراوێكدا ئاماژەی بەوەكردووە، كەمێك پێش ئێستا لەسەر ڕێگای كەلار- سلێمانی نزیك گوندی (ئاوەخێری) بەهۆی پێكدادانی دوو ئۆتۆمبێلەوە كەسێك گیانی لەدەستدا و دوو كەسی تریش برینداربوون، كەیەكێكیان منداڵە.\nڕاشیگەیاندووە، ڕووداوەكە لەنێوان دوو ئۆتۆمبێلی جۆری مسبۆشی لانسەر و باجیرۆ ڕوویداوە، كە ئۆتۆمبێلی لانسەر بەئاڕاستەی كەلار هاتووە و باجیرۆ بەپێچەوانەوە.\nئاماژەی بەوەشكردووە، لەئێستادا بریندارەكان ڕەوانەی نەخۆشخانە كراون و لێكۆڵینەوە لەڕووداوەكە لەلایەن تیمی هاتووچۆوە دەستی پێكردووە.\n23 ئازار 2021 4.04 pm\nخەڵك- لە سەر ڕێگای شارەدێی خەلەكان -ی سەر بە شارۆچكەی دوكان (بەرەو كۆیە) ڕووداوێكی هاتووچۆ ڕوویدا و بەهۆیەوە سێ…


په‌يامى سه‌رۆكى هه‌رێمى كوردستان بۆ يادى ئه‌نفالى بادينان - The Presidency of the Kurdistan Region - Iraq\nپه‌يامى سه‌رۆكى هه‌رێمى كوردستان بۆ يادى ئه‌نفالى بادينان\nئه‌مڕۆ به ڕێز و شكۆوه يادى قوربانييانى ئه‌نفالى بادينان ده‌كه‌ينه‌وه، دروود بۆ گيانى پاكى شه‌هيدان و سڵاو بۆ كه‌سوكارى سه‌ربه‌رزيان ده‌نێرين. له به‌رده‌واميى ئه‌و شاڵاوه به‌دناوه و له تاوانێكى ديكه‌ى دڕه‌نده‌دا، ساڵى 1988 ڕژێمى به‌عس زیاتر له (180) هه‌زار هاووڵاتيى كوردستانى هه‌ر له گه‌رميانه‌وه تا بادينان بێ جياوازى بێسه‌روشوێن و شه‌هيد كرد و هه‌موو شوێنه‌وارێكى ژيانى له هه‌زاران دێهاتى كوردستان سڕييه‌وه.\nله 25ى ئابه‌وه تا 6ى ئه‌يلوولى 1988 له دوا قۆناغه‌كانى ئه‌نفالدا زۆربه‌ى زۆرى ناوچه‌كانى بادينان كيمياباران كران و هه‌موو پێكهاته‌كانى خه‌ڵكى ناوچه‌كه له‌لايه‌ن پێنج فيرقه‌ى سه‌ربازييه‌وه ڕووبه‌ڕووى گرتن و كوشتن و ڕاگواستن بوونه‌وه، مزگه‌وت و دێر و گونده‌كانى بادينان به‌ر شاڵاوه‌كه كه‌وتن و وێران كران، ئه‌وانه‌ش كه له تاوانه‌كه ڕزگاريان بوو، به‌ره‌و ئێران و توركيا و وڵاتانی دى، ئاواره و ده‌ربه‌ده‌ر بوون.\nله‌م ياده‌دا دووپاتى ده‌كه‌ينه‌وه ده‌بێت حكوومه‌تى فيدرالى عێراق ئه‌ركى ياساييى خۆى و بڕيارى دادگاى باڵاى تاوانه‌كانى عێراق جێبه‌جێ بكات كه شاڵاوه‌كانى ئه‌نفالى به تاوانى دژى مرۆڤايه‌تى و جينۆسايد و جه‌نگ ناساندووه و قوربانييان و كه‌سوكارى ئه‌نفالكراوان له هه‌موو ڕوويه‌كه‌وه قه‌ره‌بوو بكاته‌وه، له هه‌رێمى كوردستانيش خزمه‌تى زياترى قوربانييانى ئه‌نفال و به‌دواداچوون بۆ چاره‌نووسى ونبووان بكرێت، هه‌روه‌ها به‌رده‌وام بين له به‌دۆكيوومێنتكردنى تاوانه‌كان و هه‌وڵدان بۆ ناسانديان به جينۆسايد له‌سه‌ر ئاستى نێوده‌وڵه‌تى بۆ ڕێگريكردن له دووباره‌بوونه‌وه‌يان له هه‌ر شوێنێكى جيهان.\nده‌بێ يادى ئه‌نفال هانده‌رى زياترمان بێت بۆ پته‌وكردنى ته‌بايى و يه‌كڕيزيى لايه‌ن و پێكهاته‌كانى كوردستان و ئەو لاپەڕانەی مێژوو پێویستە ببنە ھەوێنی لێبووردەیی و ئاشتی و پێکەوەژیان و پاراستنی دەستکەوتەکانى كوردستان كه ئه‌وه‌ش باشترين وه‌فادارييه بۆ خوێنى شه‌هيدان. هه‌ر له‌م ياده‌دا سوپاس و پێزانينمان بۆ خه‌ڵكى هه‌ولێر و ده‌وروبه‌رى دووپات ده‌كه‌ينه‌وه كه به هه‌موو شێوه‌يه‌ك هاوكاريى خه‌ڵكى لێقه‌وماوى بادينانيان كرد كه له‌و شاڵاوه‌دا ڕاگوێزرانه كه‌مپى زۆره‌ملێى جێژنيكان، جوامێرى و مرۆڤپه‌روه‌رييان هه‌رگيز له‌بير ناكرێت.\nسڵاو له گيانى پاكى شه‌هيدانى ئه‌نفال و ته‌واوى شه‌هيدانى كوردستان.


لێدوانی بەڕێز. ستیڤن ئۆبڕاین، جێگری سکرتێری گشتی بۆ کاروباری مرۆیی و ڕێکخەری کۆمەکی تەنگەتاوی لەسەر پاراستنی هاووڵاتیان لە ناو گەڕەکی کۆنی موسڵ عێراق\nیەک شەممە, 28 ئایار 2017 08:44\nمن زۆر نیگەرانم بۆ سەلامەتی هاووڵاتیان لەو ناوچانەی کە لەژێر کۆنتڕۆڵی داعشن لە ناو ڕۆژئاوای موسڵ.\nهەرچەندە نەتەوە یەکگرتووەکان ئامادەیی نیە لەو ناوچانەی کە شەڕوپێکدادانیان لێ سەرهەڵدەدات. ئێمە ڕاپۆرتەکانمان پێگەیشتووە کە زۆر جێگای نیگەرانین لە بارەی ئەو خێزانانەی لە ناو خانووە بۆمبڕێژکراوەکانن و منداڵان بە ئەنقەست لەلایەن نیشان شکێنەکانی داعشەوە کراونەتە ئامانج. خێزانەکانی ناو شارەکە هێشتا ناتوانن دەستیان بگات بە ئاوی خاوێن و دەرمان و زۆربەیان بە سنورداری تەنها دەستیان بە خۆراك دەگات.\nکاتێك ئاژانسە مرۆییەکان پلانی لە ناکاویان بۆ موسڵ لە مانگی تەمووزی پارساڵ پەرەپێدا، ئێمە خەملاندنێکمان کرد کە زۆربەی هەرە زۆری یەك ملیۆن هاووڵاتی لەوانەیە لە شارەکە ڕابکەن و ٧٥٠.٠٠٠ کەسیش لە خراپترین سیناریۆدا پێویستیان بە هاوکاری دەبێت. حەوت مانگە شەڕوپێکدادان بەردەوامە و نزیکەی ٧٦٠.٠٠٠ کەس پێش وەختە لە ماڵەکانی خۆیان ڕایانکردووە.\nدوێنێ، حکومەت داوای لە هاووڵاتیان کرد لە قەزاکانی دەوروبەر و لە ناو گەڕەکە کۆنەکەی موسڵ تاکو شوێنەکانیان بەجێبێڵن و بە دوای سەلامەتی بگەڕێن لە سەرانسەری هێلەکانی حکومەت. ئێمە نازانین بە تەواوی چەند هاووڵاتی هێشتا لە ناو قەزا کۆنتڕۆڵکراوەکانی داعشن، بەڵام زۆربەی هەرە زۆری ٢٠٠.٠٠٠ کەسی تر لەوانەیە لە چەند رۆژی داهاتوودا هەوڵی ڕاکردن بدەن.\nمن بە بیری هەموو لایەنەکانی ئەم ململانێیە دەهێنمەوە لەبارەی ناچاریەکانیان لە ژێر یاسای نێودەوڵەتی بۆ پاراستنی هاووڵاتیان لە بەرامبەر هەموو جۆرەکانی توندوتیژی و بۆ دڵنیابوون لەوەی ئەو کەسانەی ئەو هاوکاریەی کە ئەوان دەیانەوێت وەریدەگرن. ئەو کەسانەی کە ڕاکردن لە ماڵەکانی خۆیان هەڵدەبژێرن تاکو دەستیان بە هاوکاری بگات دەبێت ئازاد بن لەم هەڵبژاردنە بەبێ بوونی ئاستەنگ. لە ناو دەقی موسڵ، کە چەکدارانی داعش ناسراون بەوەی قەڵغانەکانی مرۆیی بەکاردەهێنن لە ناو ئەو گەڕەکانەی کە ژمارەی دانیشتوانیان زۆرە، لایەنەکانی ئەم ململانێیە دەبێت هەموو ڕێگایەك بگرنە بەر بۆ پاراستنی ژیانی هاووڵاتیان.\nیاسای نێودەوڵەتی ڕوون و ئاشکرایە. پاراستنی هاووڵاتیان بریتی یە لە ئەرکێکی یاسایی و ڕەوشتی کە لەسەر هەموو بابەتەکانی ترەوە دێت.\nنیویۆرك، ٢٦ ی ئایاری ٢٠١٧\nدواترین دەستکاریکردن لەسەر پێنج شەممە, 01 حوزەیران 2017 00:01\nزیاتر لەم بەشە: « گه‌نجه به‌هیواكانی عیراق چاره‌سه‌ر پێشنیار ده‌كه‌ن و له كۆتایی دیداری گه‌شه‌پێدانی پێكه‌وه‌ژیان و ئاشته‌واییشدا باسی گرفته‌كان ده‌كه‌ن\tكاری خۆبه‌خشی كلیلێكه بۆ بره‌ودان به كه‌رتی په‌روه‌رده و به توانا كردنی ئافره‌تان »


خواردنی یەک لیمۆ زۆر شت دەگۆڕێت\n2017-08-02 [08:43 AM]\nلیمۆ یەکێکە لە مزرەمەنیە زۆر پێویست و تەندروستەکان بۆ لەش چونکە دەوڵەمەندە بە ڤیتامین C ھەندێک لە شارەزایانی خۆراک پێیان وایە ئەم میوەیە زۆر تەندروستە و ژمارە یەکە بۆ تەندروستی ، لیمۆ یەکێکە لەو مزرەمەنیانەی کە توانای خۆشکردنی خواردن و خواردنەوەکانی ھەیە .\nشارەزایانی بواری خۆراک لەسەر ئەوە کۆکن لیمۆ وەک مزرەمەنیەک توانای بەھێزکردنی تاڵەکانی قژی ھەیە و بۆ تەندروستی پێست زۆر بەسوودە و جوانی پێدەبەخشێت .\nزۆر کات دەتوانرێت سوود لە لیمۆ وەربگیرێت بۆ لەناو بردنی بەکتریا و میکرۆبەکان و لە ھەمان کاتدا توانای کەمکردنەوەی ئەو بۆنە ناخۆشەی ھەیە کە لە چێشتخانەکاندا دروست دەبێت و ئەو بەکتریا و میکرۆبانەش لەناو دەبات کە لە چێشتخانەدا گەشە دەکەن.\nئێستا یەک لیمۆ بکە بە چوار پارچەوە بەڵام بەمەرجێک تەواوی پارچەکان لەیەکتر جیا مەکەرەوە و کەمێک خوێی پیادا بکە و لە چێشتخانەکەت دایبنێ ، ئەم فێڵە دەتوانێت یارمەتیدەرتان بێت بۆ ئەوەی بۆنی ناخۆش نەھێڵێت و جگە لەوەش توانای ئەوەی ھەیە بەکتریا و میکرۆبی چێشتخانەکەت لەناو ببات ، ئایا دەتوانرێت لیمۆ لەجیاتی خاوێنکەرەوە بەھێزەکان بەکاربھێنرێت بەڵام ئەمەیان چۆن ؟\nسێ لیمۆ بگوشە و ئاوەکەی لەگەڵ بڕێک لە سابوونی شل تێکەڵاو بکە دواتر کەمێک خوێی تێبکە و ئەمە بخەرە ناو بتڵێکی خاوێنەوە ، دەتوانیت بۆ خاوێنکردنەوەی ھەر شوێنێک کە خۆت مەبەست بێ لە بەکتریا و میکرۆب بەکاری بھێنیت ، ئەم ڕێگەیە یارمەتیت دەدات چیتر پێکھاتەی کیمیاوی بەکارنەھێنیت تەنھا ئەم گیراوە سروشتیە بەکاربھێنیت .\nئەم هەواڵە 6724جار خوێندراوەتەوە


به‌ڤیدیۆ... جۆرج بوش چۆن هه‌واڵی هێرشه‌كانی 11ی سێپته‌مبه‌ری پێگه‌یشت؟\nبه‌ڤیدیۆ... جۆرج بوش چۆن هه‌واڵی هێرشه‌كانی 11ی سێپته‌مبه‌ری پێگه‌یشت؟\nویلایه‌ته یه‌كگرتووه‌كانی ئه‌مریكا یادی 17 ساڵه‌ی خراپترین هێرشی تیرۆریستی بۆسه‌ر ئه‌و وڵاته كرده‌وه كه تیایدا نزیكه‌ی سێ هه‌زار كه‌س كوژران، دۆناڵد تره‌مپیش به‌ڵێنی دا هه‌رچی له‌ده‌ستی بێت بیكات بۆ ئه‌وه‌ی ئه‌و هێرشه دووباره نه‌بێته‌وه.\nرۆژی یازده‌ی سێپتەمبه‌ری ساڵی 2001 ژماره‌یه‌ك هێرش كرانه سه‌ر ویلایه‌ته یه‌كگرتووه‌كانی ئه‌مریكا، نه‌ك هه‌ر ئه‌و وڵاته‌ی هه‌ژاند به‌ڵكو جیهانیشی توشی شۆكێكی گه‌وره كرد.\nئا له‌و ڕۆژه‌دا چه‌كدارانی رێكخراوی ئه‌لقاعیده چوار فڕۆكه‌یان رفاند، دووانیان خۆیان كێشا به باڵه‌خانه‌كانی ناوه‌ندی بازرگانی جیهانی له نیویۆرك و یه‌كێكیشیان خۆی كێشا به وه‌زاره‌تی به‌رگری ئه‌مریكا (په‌نتاگۆن)و چواره‌میشیان پێده‌چێت هه‌وڵی هێرشكردنه سه‌ر كۆنگرێس یان كۆشكی سپی هه‌بووبێت، به‌ڵام له په‌نسلڤانیا كه‌وته خواره‌وه.\nله ساڵیادی ئه‌و هێرشانه‌دا، دۆناڵد تره‌مپ سه‌رۆكی ویلایه‌ته یه‌كگرتووه‌كانی ئه‌مریكا رایگه‌یاند كه "كارده‌كه‌م بۆ ئه‌وه‌ی ویلایه‌ته یه‌كگرتووه‌كان تووشی كاره‌ساتێكی هاوشێوه‌ی 11ی سێپته‌مبه‌ر نه‌بێته‌وه".\nتره‌مپ وتی: "هه‌رچی له ده‌سه‌ڵاتمدا بێت ده‌یكه‌م بۆ رێگریكردن له ئه‌نجامدانی هێرشی تیرۆریستی بۆسه‌ر ئه‌مریكا".\nهاوكات له‌گه‌ڵ ئه‌و یاده‌دا رۆژنامه‌كانی ئه‌مریكا گرته‌یه‌كی ڤیدیۆیی ئه‌و ساته‌یان بڵاوكرده‌وه كه جۆرج ده‌بلیو بوش سه‌رۆكی ئه‌وكاتی ئه‌مریكا له هێرشه‌كان ئاگادار ده‌كرێته‌وه.\nله كاتی هێرشی یه‌كه‌مدا بۆسه‌ر تاوه‌ری باكوور، جۆرج ده‌بلیو بوش له‌گه‌ڵ قوتابیانی قوتابخانه‌ی ئیما ئی پوكه‌ری سه‌ره‌تایی له ساراسوتای ویلایه‌تی فلۆریدا بوو.\nله گرته ڤیدیۆییه‌كه‌دا ئه‌ندرۆ كارد گه‌وره‌كارمه‌ندی كۆشكی سپی ده‌رده‌كه‌وێت كه قسه‌كان به بوش ده‌بڕێت بۆ ئه‌وه‌ی له ئه‌نجامدانی هێرشه‌كه ئاگاداری بكاته‌وه.\nدوای ئاگاداركردنه‌وه‌ی له هێرشه‌كه، بوش به خێرایی كۆتایی به وتووێژه‌كانی له‌گه‌ڵ قوتابییه‌كاندا هێنا و به‌خێرایی چووه پۆلێكی تر كه چۆڵ بوو بۆ ئه‌وه‌ی به‌دواداچوون بۆ دواگۆڕانكارییه‌كان بكات.\nله پۆله‌كه‌دا كۆبوونه‌وه‌یه‌كی بچووككراوه له‌نێوان بوش و ئه‌و یاریده‌ده‌رانه‌ی به‌ڕێوه‌چوو كه بۆ قوتابخانه‌كه یاوه‌ری بوون و سه‌رۆك ژماره‌یه‌ك په‌یوه‌ندی ته‌له‌فۆنی ئه‌نجامدا تا ئاگاداری دواگۆڕانكارییه‌كانی هێرشه‌كه بێت.\nئه‌م بابه‌ته 11117 جار خوێنراوه‌ته‌وه


کوردیپێدیا - لەماوەی چوار مانگدا تورکیا 16 جار بۆردومانی سیدەکانی کردوە\n📊 لەماوەی چوار مانگدا تورکیا 16 جار بۆردومانی سیدەکانی کردوە | پۆل: ئامار و راپرسی | زمانی بابەت: 🏳 کوردیی ناوەڕاست\nلەماوەی چوار مانگدا تورکیا 16 جار بۆردومانی سیدەکانی کردوە\nلەماوەی چوار مانگدا فڕۆکە سەربازییەکانی تورکیا 16جار بۆردومانی گوند و ناوچە سنورییەکانی سیدەکانسیدەکانیان کردووە، بەو هۆیەوەش زیانی زۆر بەر ژینگە و سروشتی ناوچەکە کەوتووە و 115 گوندیش بەهۆی نا ئارامی ناوچە سنورییەکان چۆڵکراون.\nئیحسان چەلەبی، بەڕێوەبەری شارەدێی سیدەکان لە لێدوانێکدا بە دواڕۆژی راگەیاند، لە رۆژی 10ی نیسانی 2017 تاوەکو ڕۆژی 10ی ئاب، فڕۆکە جەنگییەکانی تورکیا 16جار بۆردومانی گوند و ناوچە سنورییەکانی سیدەکانیان کردووە و چەندینجاریش فڕۆکەکان بە ئاسمانی ناوچەکەدا سوڕاونەتەوە و چاودێری سنورەکەیان کردووە.\nوتیشی بەهۆی ئەو بۆردومانانەوە ڕەز و باخی هاووڵاتیان زیانی زۆری بەرکەوتووە و دەیان دۆنم لە پوش و پاوانی ناوچەکەش سوتاون و ژینگە و سروشتی ناوچەکە وێران بووە.\nبەڕێوەبەری شارەدێی سیدەکان ئاماژەی بەوەشدا کە بەهۆی نائارامی ناوچە سنورییەکانی شارەدێی سیدەکان و هێرشی فڕۆکەکانی تورکیا، نزیکەی 115 گوندی شارەدێکە چۆڵبوون و خەڵکەکەی ناتوانن بگەڕێتەوە و لە گوندەکانیان بژین، چونکە بەردەوام مەترسی بۆردومان هەیە.\n➕ ئەم بابەتە لەلایەن: (هاوڕێ باخەوان)ەوە لە: Aug 14 2017 8:52AM تۆمارکراوە\n👌 ئەم بابەتە لەلایەن: (سەریاس ئەحمەد)ەوە لە: Aug 14 2017 2:41PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Aug 14 2017 2:41PM باشترکراوە